Susu: Minum Susu Mentah Baik untuk Kesihatan?

Susu mempunyai pelbagai jenis dan bentuk. Antaranya susu segar ataupun susu tepung. Disebabkan itu, ramai individu yang keliru apabila perlu memilih salah satu daripadanya. Ikuti artikel ini untuk membantu anda memahami perbezaan nutrisi antara susu segar dan susu tepung.

Kandungan Nutrisi

Kedua-dua susu segar dan tepung mengandungi nutrien yang diperlukan oleh manusia dan kedua-duanya lebih kurang sama dalam kandungan nutrisinya. Satu cawan hidangan susu segar dan susu tepung akan membawa 80 kalori, 8 gram
protein
 dan 30% keperluan
kalsium
 seharian.

Kelebihan Susu Segar

Susu segar sebenarnya mempunyai kandungan
vitamin B
 yang lebih banyak. Satu cawan minuman ini akan dapat memberikan 1.2 mikrogram vitamin B12 dan 0.9 miligram vitamin B5. Sementara itu, satu cawan susu tepung pula mengandungi 0.9 mikrogram vitamin B12 dan 0.8 miligram vitamin B5. Fungsi vitamin B5 adalah membantu sel otak untuk kekal sihat dan vitamin B12 pula adalah penting untuk pengaliran oksigen dalam badan.

Selain itu, susu segar juga mengandungi fosforus dan selenium yang bagus untuk sel otak, sistem metabolisma serta fungsi enzim dan tiroid. Satu hidangan minuman segar akan membawa 7.6 mikrogram selenium dan 47 miligram fosforus. Sementara itu pula, susu tepung hanya mengandungi 6.3 mikrogram selenium dan 27 miligram fosforus.

Paling penting, kebanyakan individu bersetuju bahawa rasa susu segar adalah jauh lebih sedap berbanding susu tepung.

Kelebihan Susu Tepung

Susu segar tidak boleh disimpan untuk jangka masa yang panjang sementara susu tepung mempunyai kelebihan ini. Ia tidak perlu
disimpan di dalam peti ais
 dan masih mampu mengekalkan kandungan nutrisinya. Selain itu, produk ini juga adalah tidak semahal susu segar.

Pilihan Terbaik

Kedua-dua produk minuman ini, sama ada tepung atau segar sebenarnya menyediakan kandungan nutrisi yang hampir sama. Jika anda merupakan seorang individu yang kurang gemar produk yang diproses, produk yang segar adalah pilihan yang terbaik kerana ia adalah bebas daripada bahan pengawet dan
 antibiotik.

Bagi kegunaan dapur, produk segar sebenarnya adalah pilihan yang terbaik. Namun begitu, jika dilihat dari aspek masa dan kos, produk dari tepung dilihat sebagai alternatif yang lebih baik. Bagi beberapa jenis minuman seperti
smoothie
, susu tepung adalah lebih sesuai berbanding yang segar.

Konklusinya, kedua-dua pilihan ini mempunyai kelebihannya yang tersendiri. Selain itu, ia juga mempunyai kandungan nutrisi yang lebih kurang sama sahaja. Oleh itu, ia sebenarnya terpulang kepada anda untuk memilih susu yang terbaik buat anda.

Apa Terjadi Jika Berhenti Mengambilnya?

Kebanyakan pakar pemakanan tidak akan mengesyorkan pemberhentian seluruh kumpulan makanan melainkan jika anda mempunyai alasan yang sangat baik seperti alahan. Ini kerana setiap kumpulan makanan menyediakan nutrien dan tenaga yang berbeza untuk memastikan badan berfungsi dengan baik.

Tetapi, sekiranya anda tidak mempunyai banyak pilihan dan perlu mengelakkan produk
tenusu
, anda mungkin dapat melihat beberapa perubahan pada badan anda. Berikut adalah beberapa kesan jika anda berhenti mengambil sebarang produk ini dalam
diet pemakanan
 seharian anda.

1. Tulang menjadi lemah

Susu penuh dengan kalsium, protein, vitamin D, dan mineral lain yang penting untuk membina
tulang
 yang kuat. Kebanyakan pembinaan tulang berlaku pada zaman kanak-kanak dan remaja. Sekiranya anda menjalani diet bebas tenusu, keadaan tulang anda boleh menjadi semakin lemah dan terdorong kepada keretakan atau patah. Untuk mengawal keadaan ini, anda perlu mencari cara untuk menggantikan nutrien yang hilang seperti mendapatkan dos kalsium harian daripada pengambilan
sayuran berdaun hijau
, jus oren dan brokoli.

2. Perubahan berat badan

Keinginan
menurunkan berat badan
 sering menjadi motivasi utama untuk mengelakkan pengambilan produk tenusu. Walaupun produk tenusu seperti keju dan aiskrim boleh menambah kalori utama, namun terdapat beberapa kajian telah menunjukkan bahawa produk seperti ini mengenyangkan dan membantu mengekalkan berat badan yang sihat.

3. Menyumbang kepada penyakit tertentu

Susu adalah sumber vitamin D, kalsium dan kalium yang baik. Bagaimanapun, pengambilannya dalam kuantiti yang terlalu banyak boleh meningkatkan pengambilan kalium yang membawa kepada
hipertensi.

Sesetengah kajian menunjukkan bahawa terlalu banyak minuman produk tenusu ini boleh menyebabkan
kanser prostat
 dan kanser ovari. Kajian lain menunjukkan bahawa minum 3 gelas atau lebih setiap hari dapat menggandakan risiko penyakit kardiovaskular.

Minuman tenusu ini juga menyediakan banyak kalori. Oleh itu, terlalu banyak minuman ini boleh menjejaskan berat badan anda. Walaupun ia boleh menyebabkan beberapa kesan negatif terhadap kesihatan anda, ia umumnya baik. Anda harus mengetahui keadaan anda dan memilih strategi yang tepat untuk meminumnya bagi mengelakkan kesan sampingan.

4. Merendahkan risiko kanser

Sesetengah produk tenusu boleh menimbulkan keradangan, jadi anda akan mengurangkan risiko kanser jika mempunyai diet bebas tenusu. Kajian 2001 menemukan bahawa pengambilan kalsium tinggi khususnya kebanyakannya daripada produk tenusu meningkatkan risiko lelaki untuk mendapat kanser prostat, kerana ia mengurangkan jumlah hormon yang dianggap menghalang kanser.

Selain itu, bergantung kepada jenis tenusu, ia mungkin mempunyai racun perosak, tambahan hormon pertumbuhan, dan bahan-bahan lain yang berpotensi karsinogenik, yang semuanya dikaitkan dengan peningkatan risiko
 kanser payudara.

5. Kesihatan kulit lebih baik

Sudah cukup diketahui bahawa menghentikan pengambilan produk minuman tenusu boleh meningkatkan keadaan kulit seseorang. Susu lembu sering mengandungi hormon, yang mungkin bertindak balas terhadap hormon-hormon di dalam tubuh anda dan mengakibatkan peningkatan pengeluaran sebum pada
kulit anda
, yang menyebabkan penyumbatan
liang pori
.

Selain itu, beberapa kajian pemerhatian telah menemui hubungan antara jerawat dan minuman tenusu, terutamanya susu skim, tetapi ia tidak ada kaitan dengan keju atau yogurt. Walau bagaimanapun, perlu diingatkan bahawa diet yang baik adalah penting untuk mengekalkan kulit yang baik dan pastikan anda mengambil diet seimbang yang sihat yang mengandungi banyak
nutrien.

Namun bagaimana pula dengan produk tenusu mentah? Benarkah ia baik untuk kesihatan? Ikuti penjelasan selanjutnya.

Apa itu Susu Mentah?

Produk tenusu mentah sama ada yang diambil daripada lembu atau kambing adalah produk yang tanpa perlakuan haba seperti pendidihan dan pempasteuran. Ia boleh mengandungi bakteria berbahaya seperti mycobacterium bovis dan brucella. Walaupun minuman ini adalah makanan berkhasiat namun boleh menjadi mudarat sekiranya terjangkit atau tercemar dengan kuman.

Perkara ini bukan berkaitan keracunan pengambilan produk minuman tenusu yang telah rosak, tetapi produk tenusu mentah adalah salah satu daripada punca utama perjangkitan penyakit bawaan haiwan (zoonosis) seperti tuberkulosis (TB bovin) dan bruselosis iaitu dua penyakit zoonosis yang utama di Malaysia.

Terdapat kes kejadian bruselosis yang pernah dilaporkan berlaku kerana mengambil minuman tenusu mentah kambing. Terdapat beberapa kepercayaan yang mengatakan meminum ini secara mentah, terutamanya minuman ini dapat meningkatkan ketahanan badan, sebagai ubat hati dan juga untuk merawat penyakit-penyakit tertentu seperti demam kuning.

Sebagai individu, anda perlu dapat membezakan antara susu mentah dan segar, iaitu susu mentah yang telah dirawat, biasanya telah menjalani proses pempasteuran, suhu ultra tinggi (UHT) atau paling minimum dipanaskan pada suhu tertentu.

Jangkitan Brucella Rintangan Antibiotik

Pada 8 Februari yang lalu, Pusat Kawalan Penyakit (CDC) telah mengeluarkan amaran kepada 19 negeri di dalam Amerika Syarikat berkaitan dengan amalan meminum susu mentah (susu yang tidak terpasteur).

Amaran ini dikeluarkan berikutan kes-3 yang telah dikenal pasti sebagai jangkitan daripada bakteria Brucella strain RB51 yang rintang-antibiotik dalam susu mentah.

Brucellosis
, jangkitan oleh bakteria Brucella, sepatutnya boleh dirawat menggunakan antibiotik pilihan utama seperti
rifampin
, doxycycline, gentamicin dan streptomycin namun bakteria Brucella strain RB51 rintang kepada rifampin, antibiotik utama digunakan untuk mencegah dan merawat Brucellosis, dan Brucellosis itu sendiri sukar untuk didiagnosis kerana terhadnya pilihan ujian yang ada dan juga kerana simptom awal Brucellosis mirip penyakit-penyakit lazim yang lain seperti selesema.

Bagi mereka yang tidak dirawat pula, mereka berisiko untuk mendapat komplikasi serius seperti artritis, masalah jantung, limpa dan hati membengkak dan kepada individu wanita mengandung, mereka boleh mengalami komplikasi yang sama dengan jangkitan Brucellosis dalam lembu iaitu
keguguran.

Simptom-simptom Brucellosis

Sekiranya anda ada mengambil susu mentah yang tidak terpasteur khususnya jika anda telah mengalami simptom Brucellosis, sila berjumpa dengan doktor anda. Simptom awal jangkitan Brucellosis boleh bermula bila-bila sahaja bermula hari ke-5 hingga 6 bulan, biasanya dalam tempoh masa sebulan hingga 4 bulan selepas terdedah, dan simptom tersebut adalah:

Demam

Berpeluh pada waktu malam dengan bau yang pelik dan kuat

Hilang selera makan

Pening kepala

Lemah

Sakit otot dan sendi

Berhati-hati dengan dakwaan kempen pemakanan sihat

Hasil daripada trend memilih makanan yang kurang diproses, konsumer yang dikatakan celik kesihatan memilih untuk mendapatkan makanan semula jadi dan tidak diproses termasuklah daging, telur dan ayam itik segar tempatan. Pergerakan ini juga telah berkembang kepada memilih produk tenusu yang mentah (tidak terpasteur).

Namun yang demikian, memilih susu mentah bukan sahaja tiada manfaat tambahan berbanding susu terpasteur, ia juga mengandungi bakteria-bakteria berbahaya yang mampu menyebabkan jangkitan dalam manusia.

Ramai membuat tanggapan bahawa makanan yang tidak diproses adalah lebih baik untuk kesihatan. Bagaimanapun, hakikat bagi sesetengah makanan adalah kita tetap memerlukan beberapa jenis pemprosesan bagi menjadikan makanan kita selamat – kita jadikan daging, ayam dan itik selamat untuk dimakan dengan memasaknya, begitu juga dengan susu melalui proses  pempasteuran, iaitu proses memanaskannya buat beberapa ketika untuk membunuh kuman berbahaya.

Menurut

Badan Administrasi Makanan dan Ubatan Amerika Syarikat
 (FDA), proses pasteurisasi tidak mengurangkan zat dan nutrisi dalam produk tenusu mahupun menyebabkan alahan laktosa dan alahan lain.

Sekiranya anda memang ada alahan kepada protein di dalam produk tenusu, tidak kira dalam apa jua bentuk ia diambil, ia tetap akan menyebabkan alahan kepada anda. Malahan,

penelitian kajian
 yang dilakukan ke atas susu mentah disimpulkan sebagai “Dakwaan yang mengaitkan ia dengan penambahbaikan nutrisi dan pencegahan alahan laktosa mahupun sebagai bekalan bakteria baik adalah mitos dan tiada asas dalam sains.’

Strain RB51 daripada bakteria
Brucella abortus
merupakan salah satu patogen selain
Campylobacter sp.
 dan
E.coli
yang boleh ditemui dalam susu mentah yang sepatutnya terbunuh melalui proses pasteurisasi.
Brucella abortus
 bukanlah bakteria yang asing kepada lembu kerana ianya adalah punca utama Brucellosis dalam lembu yang menyebabkan kemandulan dalam lembu dewasa dan juga keguguran kandungan.

Bila diterjemahkan permasalahan ini (Brucellosis dalam lembu) dalam konteks yang lebih besar, ia membawa kepada kerugian besar dari sudut ekonomi akibat masalah kesihatan manusia dan juga lembu.

Strain RB51 ini dibangunkan untuk dijadikan bahan utama vaksin hidup yang dilemahkan yang diberikan kepada lembu bagi membantu mereka melawan kesan jangkitan semula jadi/ penuh Brucellosis.

Bagaimanapun, dalam beberapa situasi yang jarang berlaku, lembu yang telah divaksinasi mampu untuk meninggalkan sampel bakteria ini dalam susu mereka, mendedahkan manusia yang meminum susu ini kepada jangkitan.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca:

Susu Lipas Berkhasiat?

Minyak Ikan, Kelebihannya untuk Kesihatan

Khasiat Teh Hijau: Jenis yang Pelbagai dengan Khasiat yang Pelbagai


Kanser Tonsil

Definisi

Apa itu Kanser Tonsil?

Kanser tonsil ialah sejenis kanser yang bermula pada sel tonsil anda. Tonsil anda mempunyai dua pad berbentuk bujur pada bahagian belakang mulut, merupakan sebahagian daripada sistem imuniti melawan jangkitan kuman pada badan.

Kanser jenis ini biasanya berlaku pada tonsil lelangit, terletak pada kedua-dua sisi tekak, tetapi ia juga boleh berlaku pada tonsil farinks (juga dikenali sebagai adenoid), terletak dibelakang kaviti hidung, atau di dalam tonsil lidah, terletak dibahagian belakang lidah. .

Kebanyakan kanser tonsil ialah
squamous cell carcinomas,
muncul pada lapisan tisu mulut, walaupun kemungkinan untuk lymphoma (sejenis kanser sistem imuniti) terjadi pada tonsil. Merokok merupakan faktor risiko paling lazim bagi
squamous cell carcinomas
pada tonsil. Alkohol juga merupakan faktor risiko, kombinasi merokok dan penggunaan alkohol menyebabkan peningkatan risiko berbanding penggunaan salah satu daripadanya secara berasingan.

Apakah kebarangkalian Kanser Tonsil?

Lelaki adalah lebih biasa mendapat Kanser tonsil berbanding wanita. Sesetengah gaya hidup meningkatkan risiko mendapat kanser tonsil.

Ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Simptom-simptom

Apakah simptom-simptom Kanser Tonsil?

Anda akan mengesan beberapa simptom kanser tonsil yang sangat serupa dengan simptom sakit tekak akibat jangkitan. Walau bagaimanapun, sakit tekak akibat jangkitan peling lazim berlaku dalam kalangan individu berumur melebihi 50 tahun. Terdapat banyak tanda dan simptom kanser ini dan yang paling lazim berlaku adalah seperti berikut:

Sakit di belakang mulut atau tekak dan tidak sembuh

Tonsil membengkak dan tidak sama saiz (satu bahagian besar daripada yang lain)

Sakit mulut yang tidak pulih

Sakit semasa makan buah-buahan sitrus

Benjolan pada leher

Sakit leher

Sakit tekak yang tidak pulih

 Sakit telinga

Air liur mempunyai sedikit darah

Nafas berbau

Bila saya harus berjumpa doktor?

Diagnosis dan rawatan awal boleh menghentikan kanser tonsil menjadi semakin teruk dan menghalang kecemasan perubatan yang lain, sila berbincang dengan doktor anda sesegera mungkin untuk menghalang keadaan serius ini.

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah Punca Kanser Tonsil?

Disini merupakan punca lazim kanser tonsil, antaranya ialah:

Merokok

Penggunaan alkohol berlebihan

Kurang vitamin A

Terdedah kepada asbestos

Tidak menjaga kebersihan gigi

Terdapat perkaitan antara kanser tonsil dan beberapa jenis jangkitan virus
human papillomavirus (HPV)
. ini merupakan penyakit berjangkit melalui hubungan seksual.

Kanser tonsil juga dikaitkan dengan kanser lain. Sebenarnya,  sesetengah individu didiagnos dengan kanser tonsil bersama kanser esofagus, kanser paru-paru atau kanser pundi kencing pada masa yang sama. Hal ini kerana kanser mempunyai faktor risiko yang sama, atau kanser tersebut bermula pada satu bahagian badan dan boleh merebak melalui badan pada masa yang lebih awal.

Faktor-faktor Risiko

Apakah yang meningkatkan risiko saya kepada Kanser Tonsil?

Sesetengah individu lebih mudah mendapat kanser tonsil akibat pilihan gaya hidup atau keadaan lain. Anda mungkin cenderung untuk mendapat kanser jika anda mengambil alkohol atau merokok, dijangkiti virus HPV atau HIV, atau anda berusia melebihi 50 tahun (walaupun kanser tonsil boleh terjadi pada semua peringkat usia).

Anda juga lebih cenderung untuk mendapat kanser tonsil jika anda seorang lelaki atau pernah melakukan transplan organ. Tambahan lagi, beberapa saintis percaya bahawa minum alkohol berlebihan juga dikira salah satu risiko paling popular penyebab kanser tonsil.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit Kanser Tonsil

didiagnosis?

Doktor menggunakan alatan berbeza untuk membantu diagnos kanser tonsil. Jika doktor mengesyaki anda mungkin menghidap kanser tonsil, langkah pertama proses ini ialah untuk memperoleh sejarah kesihatan yang tepat daripada anda. Kemudian, doktor akan memeriksa anda dengan teliti. Selepas ini, jika perlu, doktor anda akan membuat satu atau lebih ujian berikut:

Aspirasi jarum halus (sedikit tisu diambil pada tonsil menggunakan jarum dan sel diperiksa di bawah mikroskopi)

Ujian darah

X-ray

MRI

PET scan

Kemudian, doktor anda akan mengklasifikasikan keadaan anda mengikut tahap. Pengkelasan kanser kepada 4 tahap membenarkan professional kesihatan untuk menyatakan progres kanser secara jelas dan dalam aturan yang ringkas. Tetapi pengkelasan ini berguna hanya kepada doktor, ia akan mengelirukan anda sebagai pesakit. Ini dikatakan sebagai pengkelasan berbeza.

Tahap I
: Kanser kecil (kurang daripada 2cm), terhad pada satu bahagian, tidak merebak pada kelenjar lymph disekitarnya.

Tahap II
: Kanser antara 2-4 cm tetapi tidak merebak.

Tahap III
: Kanser melebihi 4 cm dan merebak kepada satu kelenjar lymph dibahagian leher yang sama seperti ketumbuhan. Kelenjar berukuran 3cm atau kurang.

Tahap IV
: tahap ini merupakan tahap paling rumit dan prognosis yang teruk.

Bagaimana pesakit Kanser Tonsil dirawat?

Jumlah rawatan yang anda terima bergantung kepada tahap kanser tonsil anda, jenis kanser, dan tahap agresif anda dan doktor anda untuk merawat kanser tersebut. Secara amnya, 3 jenis rawatan digunakan:

Pembedahan

Kebanyakan pesakit memerlukan pembedahan untuk membuang tisu kanser. Sesetangah individu pada tahap 1 atau 2 tidak memerlukan sebarang rawatan tambahan, walaupun radiasi dicadangkan kerana sel kanser berbaki boleh tumbuh semula menjadi ketumbuhan yang lain.

Radiasi

Selepas pembedahan, kebanyakan pesakit menjalani radiasi untuk membunuh mana-mana tisu kanser berbaki. Beberapa jenis radiasi dan apa yang digunakan bergantung teruatamanya kepada situasi anda.

Kimoterapi

Jika anda menghidap kanser pada tahap III atau tahap IV, anda lebih memerlukan kimoterapi. Rawatan baru dipanggil kimoterapi induksi digunakan untuk mengecutkan ketumbuhan.

Kebanyakan doktor mencadangkan rawatan pembedahan minimum diikuti dengan radiasi setempat. Sesetengah doktor juga menggunakan hyperthermia (memanaskan badan menggunakan suhu tinggi bagi membunuh sel kanser). Rawatan siasatan lain juga boleh didapati, tetapi syarikat insuran anda tidak cenderung untuk membayarnya. Rawatan siasatan adalah sangat mahal kecuali anda mengambil bahagian dalam kajian terkini.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kanser Tonsil?

Anda mungkin dapat mengurangkan risiko untk mendapat kanser tonsil dengan cara;

Elakkan sirih tembakau

Makan banyak buah-buahan dan sayur-sayuran

Elakkan mate

Berhenti menggunakan produk tembakau, termasuk rokok dan tembakau tanpa asap

Kurangkan pengambilan alkohol

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Apa Itu Kelainan Identiti Disosiatif?

Kelainan Identiti Disosiatif atau dikenali sebagai
Dissociative Fugue
, ditakrif sebagai gangguan disosiatif. Ia bukan satu keadaan psikiatri biasa yang dipanggil sebagai amnesia untuk identiti peribadi, memori dan ciri individu lain. Keadaan ini mungkin berlaku dalam tempoh yang sekejap (dari tempoh beberapa jam hingga beberapa hari) atau untuk tempoh kekal. Keadaan ini biasanya berlaku secara tiba-tiba, tanpa perancangan atau amaran, jauh meninggalkan masa lalu.

Ini kerana individu yang mengalami
dissociative fugue
 tidak dapat mengingati segala atau sebahagian yang pernah berlaku dalam kehidupan mereka. Ada masanya mereka akan menjadi keliru tentang identiti dan situasi yang mereka berada pada ketika itu. Dalam kes yang jarang berlaku, mereka mungkin menggunakan identiti baru.

Punca

Dissociative fugue
sering dikaitkan dengan tekanan dan trauma yang kronik. Pengalaman traumatik seperti dalam perang, bencana alam, cenderung mewujudkan risiko gangguan. Tekanan peribadi juga turut menjadi punca yang memburukkan keadaan pesakit, yang mengakibatkan pesakit tiba-tiba melarikan diri. Kejutan yang tidak dapat ditanggung seperti kematian individu tersayang or tekanan kerja, sebagai contoh, menyebabkan wujudnya rasa ingin melarikan diri dari tempoh waktu tertentu dan memadamkan tentang masa lalu.

Diagnosis

Doktor pasti akan  menyedari tentang kekeliruan pesakit tentang identiti dan tingkah laku. Berdasarkan simptom pesakit, doktor mungkin mempertimbangkan untuk menjalankan pemeriksaan fizikal, untuk menyingkirkan faktor gangguan fizikal yang boleh menyumbang kepada kehilangan memori. Pemeriksaan psikologi juga turut akan dijalankan.

Ada masanya
dissociative fugue
tidak boleh didiagnos sehingga individu berkenaan secara tiba-tiba kembali kepada identiti pra-sedar (
pre-fugue)
 dan menjadi tertekan apabila mendapati diri mereka berada dalam persekitaran yang tidak dikenal pasti. Diagnosis akan dijalankan apabila doktor mengkaji sejarah dan mengumpulkan maklumat mengenai keadaan individu sebelum meninggalkan rumah, ketika berjalan bersendirian dan kewujudan kehidupan yang lain.

Rawatan

Apabila pulih dari gangguan ini, memori masa lalu akan kembali berhubung. Kerana ini, kebiasaannya, tidak ada rawatan yang diperlukan untuk merawat individu yang menghadapi situasi ini. Walau bagaimanapun, dalam kebanyakan kes, psikoterapi, yang ada masanya melibatkan hipnosis, diperlukan untuk mengembalikan ingatan dan memori yang hilang dari pesakit.

Pesakit, dengan sokongan dari pakar terapi, akan digalakkan untuk mengingati masa lalu dengan mengenali wajah dan mengendalikan pengalaman yang mendatangkan tekanan yang mewujudkan gangguan ini.

Oleh kerana peristiwa traumatik biasanya cenderung mewujudkan gangguan ini, adalah penting untuk merawat emosi dan perasaan pesakit yang wujud selepas pesakit mengalami trauma. Peristiwa masa lalu yang mengganggu yang mendorong pesakit untuk melarikan diri dan melupakan tentang kenangan lalu, apabila diingati kembali, akan mengundangkan kesedihan, kemurungan, ketakutan, kemarahan, penyesalan dan keadaan psikologi lain yang memerlukan terapi.

Hello Health Group
 tidak memberikan nasihat, diagnosis atau rawatan perubatan.


Diabetes dan Kesuburan Lelaki

Satu kajian membuktikan bahawa lelaki yang menghidap diabetes jenis 1 adalah cenderung untuk mengalami lebih banyak kerosakan DNA dalam sperma mereka, yang mungkin boleh menghalang kesuburan mereka. Kajian ini kecil dan tidak boleh membuktikan bahawa diabetes jenis 1 boleh menjejaskan kesuburan lelaki, tetapi kajian ini berhak mendapat penyelidikan lanjut.

Apa itu diabetes?

Diabetes ialah penyakit yang berlaku apabila tubuh tidak boleh menguruskan paras glukosa dengan betul. Saluran pencernaan biasanya akan memecahkan makanan kepada glukosa, iaitu satu bentuk gula. Selepas diserap, ia akan dilepaskan ke dalam darah. Hormon insulin yang dihasilkan oleh pankreas menggalakkan sel untuk menyerap glukosa daripada aliran darah dan menjadikannya tenaga.

Diabetes jenis 1, yang selalunya menimpa kanak-kanak, berlaku disebabkan sistem imun tersilap menyerang sel menghasilkan-insulin dalam pankreas. Sementara diabetes jenis 2 pula terjadi berpunca apabila tisu dalam tubuh berterusan menjadi kebal kepada kesan insulin. Pankreas bertindak balas dengan mengeluarkan lebih banyak hormon. Namun, akhirnya ia tidak boleh diteruskan dan paras gula darah mula meningkat.

Paras glukosa yang tinggi merosakkan pembuluh darah dan saraf, mengakibatkan penyakit jantung, angin ahmar, kebutaan, penyakit buah pinggang, dan jangkitan gusi. Diabetes jenis 2 lanjut boleh membawa kepada kebutaan dan kekakuan anggota badan, yang tidak mendapat peredaran darah secukupnya. Dipercayai bahawa salah satu penyebab utama diabetes jenis 2 adalah peningkatan obesiti. Lama-kelamaan, lebihan berat badan menyebabkan sel dalam otot, hati, dan tisu lemak menjadi kurang responsif kepada insulin – iaitu keadaan yang dikenali sebagai rintangan insulin.

Kaitan diabetes kepada ketidaksuburan lelaki

Satu kajian menunjukkan bahawa lelaki dengan diabetes mempunyai jumlah air mani yang lebih rendah daripada lelaki yang tidak menghidap diabetes. Akan tetapi, lingkungan air mani pesakit diabetes masih lagi dalam julat normal seperti yang diselaraskan oleh Pertubuhan Kesihatan Dunia (WHO). Kiraan sperma, bentuk, dan pergerakan (kemotilan) adalah sama dalam kedua-dua kumpulan kajian lelaki. Bagaimanapun, apabila pakar menganalisa DNA sperma, mereka menemui lebih banyak kerosakan DNA dalam sperma pesakit diabetes. Kerosakan sperma boleh meningkatkan ketidaksuburan.

Banyak faktor boleh membawa kepada kerosakan DNA. Malahan, dalam kajian tersebut, masih belum jelas lagi diabetes yang menyebabkan kerosakan DNA. Kajian ini juga tidak termasuk mana-mana lelaki tanpa diabetes yang tidak menjalani ujian kesuburan. Sesetengah lelaki mungkin mempunyai kurang kerosakan DNA dalam sperma mereka berbanding dengan lelaki dalam kumpulan kajian, mengikut pendapat penyelidik. Selain itu, pakar juga mencadangkan untuk melakukan kajian lanjut ke atas kerosakan sperma DNA dan kebarangkalian kesan kesuburannya kepada lelaki yang menghidap diabetes jenis 1.

Ini bermakna, lelaki penghidap diabetes yang tidak menguruskan paras glukosanya mempunyai kurang peluang untuk menghamilkan pasangannya, dan jika ia berlaku (kehamilan), kebarangkalian untuk berlakunya keguguran dan kecacatan adalah lebih tinggi.

Bagaimana merawat diabetes?

Dalam sesetengah kes, perubahan gaya hidup boleh memastikan penyakit dapat dikawal sepenuhnya. Pun begitu, kebanyakan individu yang menghidap diabetes perlu mengambil perubatan oral bagi merendahkan paras gula darah mereka. Apabila ia tidak mencukupi, insulin (yang disedut dan/ atau disuntik) adalah perlu, atau pesakit boleh mengambil insulin dalam kombinasi ubat oral. Walau bagaimanapun, adalah mencabar untuk mengawal diabetes, jadi pakar menasihatkan supaya pencegahan adalah sebaik-baiknya.

Hello Health Group
 tidak menyediakan nasihat perubatan, diagnosis, atau rawatan.


Gemar Pakai Pewangi Baju Selepas Cucian? Ini Risiko Tersembunyi Anda Perlu Tahu!

Ketika mencuci pakaian harian
, ramai individu yang memilih untuk menggunakan sabun pencuci berserta pelembut dan pewangi baju. Ia sudah menjadi suatu kebiasaan!

Seiring teknologi masa kini, pewangi fabrik pakaian sudah wujud dalam banyak bentuk seperti pepejal serta cecair yang berbilang jenama. Namun, adakah penting untuk anda menggunakannya?

Untuk mendapatkan lebih banyak informasi tentang Habit Sihat, sila dapatkannya

di sini
.

Cucian tidak sempurna hanya dengan sabun pencuci?

Ya, aktiviti mencuci pakaian harian memerlukan 3 benda yang asas – pencuci, pelembut dan pewangi.

Sabun pencuci diperlukan untuk menyingkirkan segala jenis kotoran yang melekat pada pakaian sekali gus membersihkan fabrik untuk individu
memakai semula pakaian tersebut kelak
.

Pelembut pakaian itu digunakan untuk melembutkan baju dan seluar. Biasanya, kebanyakan pakaian akan jadi kering, kasar dan keras sejurus selepas dicuci.

Pewangi pakaian pula digunakan untuk memberikan
 aroma segar dan harum pada pakaian
 seusai cucian, sesuai dengan nama produk ini. Cuma, ia bukanlah keperluan, sebaliknya boleh jadi pilihan tambahan untuk individu yang ingin menggunakannya.

Sebenarnya, penggunaan sabun pencuci itu sahaja sudah lebih daripada mencukupi dan memadai untuk membersihkan pakaian harian anda. Ini kerana produk pelembut atau pewangi baju hanya ikhtiar opsyenel namun tiada salahnya jika tidak digunakan.

Benarkah produk pewangi baju itu berkesan?

Untuk pengetahuan anda semua,
scent booster
adalah sejenis produk yang dicipta khusus untuk digunakan pada pakaian termasuk
 baju, seluar, tuala, selimut, cadar serta lain-lain
 fabrik.

Tujuannya tidak lain tidak bukan adalah untuk membuat pakaian itu agar lebih segar dan harum
sekali gus menyingkirkan segala bau hapak
 setiap kali selepas cucian. Ya, cara ini berkesan.

Baca lagi artikel berkaitan:

Euw, Sarung Bantal Sudah Berbau Hapak, Ini 3 Sebab Anda Perlu Basuh Dengan Kerap!

Jangan Tunggu Sampai Berbau Kepam, Ini Berapa Kerap Anda Perlu Cuci & Tukar Tuala Mandi!

Tak Suka Iron Baju? Ini 8 Kelebihan Gosok Pakaian Yang Anda Tak Tahu

Apa yang lebih menarik, produk ini turut hadir dalam aneka bentuk seperti cecair (
liquids
) yang boleh dituang atau pepejal (
beads
) yang perlu dibubuh di dalam mesin dan besen pencuci.

Cara untuk menggunakan produk ini juga agak mudah iaitu hanya perlu dituang atau dibubuh bersama dengan pakaian
sejurus selepas ia dicuci dengan sabun
 pencuci serta pelembut jika mahu. Turutannya adalah pencuci – pelembut- pewangi.

Pun begitu, ramai pihak yang mendakwa bahawa pewangi baju ini juga ada bahayanya. Benarkah?

Adakah produk pewangi baju itu berbahaya?

Sebenarnya, ya! Wujud
bahaya yang mungkin orang tidak akan tahu
 jika belum baca artikel di bawah ini:

Bahan kimia yang mungkin tidak disenaraikan

Kebanyakan produk pewangi fabrik ini mungkin hanya menyenaraikan beberapa bahan seperti pewangi, pewarna dan lain-lain namun
 menyorokkan bahan kimia yang tertentu
.

Pada label produk, kita mungkin hanya akan menemukan ‘
fragrance
‘ atau ‘
dye
‘. Namun, ia tidak dapat dipastikan jika yang digunakan itu adalah daripada bahan kimia berbahaya seperti:

Phthalates

Styrene

Naphthalene

Selain wujud unsur karsinogen yang boleh membawa kepada pelbagai jenis kanser, bahan-bahan kimia di atas turut bakal memicu banyak lagi simptom atau gejala lebih ringan termasuk:

Ruam pada kulit

Kulit gatal

Kulit bengkak

Mata berair

Hidung berair

Pening kepala

Sakit tekak

Bersin

Batuk

Mual

Reaksi alahan

Polyethylene Glycol
 – juga ada unsur karsinogen

Polyethylene Glycol
 (PEG) adalah sejenis bahan kimia di dalam produk ini yang berfungsi untuk menembus serta menyebar wangian serta pewarna ke dalam fabrik. Ia juga biasa wujud di dalam
produk kebersihan diri seperti ubat gigi, sabun dan losyen
.

PEG itu sendiri mungkin tidak berbahaya serta selamat digunakan namun ia boleh menghasilkan sebatian
Ethylene Oxide
apabila ia telah bercampur dengan air, fabrik atau produk lain.

Selain itu, PEG turut mungkin menghasilkan sebatian
1,4-Dioxane.
Akibatnya, kedua-dua bahan kimia ini boleh jadi faktor risiko penyakit berbahaya seperti kanser dan masalah kesuburan.

PEG atau biasa disenaraikan dalam label produk sebagai ‘
dispersant
‘ itu mungkin
bersifat toksik dan berbahaya kepada manusia
 jika ia digunakan pada jangka masa panjang, menurut
The Environmental Working Group
 (EWG).

Berpada-pada gunakan pewangi baju!

Konklusinya, mungkin benar jika
produk ini berkesan untuk mengharumkan pakaian
 anda, namun dalam masa yang sama ada bahayanya!

Anda masih boleh menggunakan ia sebagai pelengkap cucian pakaian harian dengan syarat produk itu tepat kualiti dan kuantiti. Sila baca label produk tersebut dengan lebih teliti.

Sekiranya mula muncul simptom di atas pada diri selepas menggunakan pewangi fabrik, jumpa doktor dan berhenti daripada memakai pakaian dan produk tersebut dengan kadar segera.


Takut Dijangkiti Dengan Tuberkulosis, Ini Simptom Dan Bagaimana Ia Boleh Tersebar

Sakit Tuberkulosis (tibi) ialah penyakit berjangkit yang berpotensi menyebabkan keadaan yang serius. Ia menjejaskan banyak bahagian pada tubuh manusia dan yang paling kerap terkesan adalah paru-paru. Penyakit kronik ini telah menjejaskan ramai orang di seluruh dunia terutamanya di negara-negara berpendapatan rendah.

Bakteria adalah punca sakit tuberkulosis

Punca penyakit ini adalah jangkitan oleh sejenis bakteria bernama
Mycobacterium tuberculosis (M. tuberculosis)
. Bakteria ini masuk ke dalam tubuh manusia melalui
saluran pernafasan
, pemakanan atau kulit. Jalan masuk paling kerap adalah melalui saluran pernafasan daripada udara yang mengandungi bakteria tersebut.

M. tuberculosis
adalah sejenis bakteria yang berkembang biak dalam tempoh yang lambat. Ia mengambil masa yang lama sebelum berlaku simptom ke atas pesakit.

Batuk, hilang berat badan dan berpeluh di waktu malam adalah antara simptom tuberkulosis

Penyakit ini tidak mempunyai simptom atau tanda yang khusus. Ia mungkin memberikan simptom hampir sama dengan penyakit paru-paru lain seperti penyakit pulmonari obstruktif kronik (COPD) dan
kanser paru-paru
 atau kanser lain.

Antara simptom yang mungkin berlaku adalah:

Batuk berterusan selama 3 minggu atau lebih.

Batuk berdarah.

Sakit dada atau sakit semasa bernafas dan batuk.

Hilang berat badan di luar kawalan.

Badan terasa letih.

Hilang selera makan.

Demam.

Berpeluh di waktu malam.

Menggigil.

Selain paru-paru, tuberkulosis juga boleh menjejaskan bahagian lain seperti tulang belakang dan buah pinggang. Jika organ atau bahagian ini terlibat, simptom yang berkaitan akan berlaku. Contohnya, sakit belakang atau
 kencing berdarah.

Adakah tuberkulosis boleh berjangkit?

Doktor mengklasifikasikan pesakit tibi kepada dua iaitu:

Tibi aktif – bakteria di dalam badan pesakit menyebabkan simptom dan bakteria tersebut boleh tersebar serta menjangkiti orang lain melalui cecair mulut dan hidung.

Tibi pendam (latent TB) – bakteria di dalam badan pesakit berada dalam keadaan tidak aktif. Pesakit tidak mengalami sebarang simptom dan tidak boleh menjangkiti orang lain.

Jangkitan hanya boleh merebak dalam kalangan pesakit tibi aktif. Bagi pesakit tibi pendam, bakteria masih berpotensi menjadi aktif jika berlaku keadaan yang melemahkan sistem imun seperti HIV, kanser, atau mengambil ubat yang melemahkan sistem imun.


Terpaksa Gugurkan Kandungan Atas Sebab Kesihatan? Ini Cara Yang Selamat

Kehadiran zuriat pastinya merupakan antara detik yang dinantikan setiap pasangan. Namun bagaimana jika
ibu hamil perlu gugurkan kandungan atas faktor kesihatan
? Mari ketahui kaedah pengguguran janin.

Apa kaedah pengguguran janin sesuai jika terpaksa gugurkan kandungan?

Percayalah,
keputusan untuk
menggugurkan kandungan
 bukanlah satu perkara mudah untuk dilakukan. Apatah lagi jika ia merupakan perkara yang ditunggu-tunggu sekian lama.

Walau bagaimanapun, sekiranya kehamilan tersebut akan memberikan kemudaratan kepada ibu dan kandungan, maka keputusan gugurkan kandungan adalah yang terbaik.

Kaedah pengguguran janin

Umumnya, terdapat dua kaedah pengguguran janin melalui prosedur perubatan, iaitu:

1. Ubat penggugur kandungan

Sekiranya usia kandungan pada peringkat awal trimester pertama (dalam tempoh 12 minggu pertama
kehamilan
),
pengambilan ubat untuk menggugurkan kandungan
 pastinya merupakan pilihan utama.

Pengambilan ubat ini perlu diambil pada dos yang tepat mengikut arahan doktor. Ia dianggarkan dapat berfungsi secara tepat sehingga 97% untuk membantu menggugurkan kandungan anda dengan selamat.

Terdapat dua pilihan ubat yang akan dipreskripsikan oleh doktor untuk membantu proses dan kaedah pengguguran janin ini, iaitu:

Mifepristone (Korlym)

Misoprostol (Cytotec)

Ia berfungsi untuk
menghalang tindakan hormon progesteron
 –  diperlukan oleh embrio untuk proses tumbesaran dan perkembangan
janin
.

Pengambilan ubat ini juga dikatakan akan mencetuskan kontraksi dalam rahim dan menolak tisu embrio.

Pengambilan ubat
mifepristone
dan
misoprostol
 boleh diambil melalui dua cara, sama ada secara oral atau dimasukkan ke dalam
vagina
.

Kesan pengambilan ubat ini boleh dilihat dalam tempoh beberapa jam selepas makan atau selepas
memasukkannya ke dalam vagina
.

Individu tersebut akan mengalami kekejangan perut dan pendarahan yang teruk.

Keadaan ini akan berlanjutan untuk tempoh masa tiga hingga empat hari bagi membolehkan semua tisu embiro untuk keluar sepenuhnya dari badan anda.

Sekiranya pendarahan yang berlaku terlalu banyak dan serius, sehingga memerlukan anda untuk
menukar lebih daripada dua
tuala wanita
 dalam tempoh satu jam, sila hubungi doktor anda dengan kadar yang segera.

Jika anda mengalami demam atau simptom seperti selesema yang berpanjangan untuk tempoh lebih daripada satu hari, lakukan pemeriksaan doktor dengan segera.

Walau bagaimanapun, tidak semua wanita hamil boleh menggunakan kaedah ini untuk menggugurkan kandungan mereka. Ini termasuklah mereka yang:

Mempunyai alahan terhadap ubatan tersebut

Mempunyai
kehamilan luar rahim
(
kehamilan ektopik
)

Mempunyai masalah pendarahan atau mengambil ubat pencair darah

Mempunyai masalah kesihatan berkaitan hati, buah pinggang atau paru-paru

Menggunakan
IUD
 (alat pencegah kehamilan)

Mengambil ubat kortikosteroid untuk tempoh yang lama

2. Kaedah pengguguran janin melalui prosedur pembedahan

Prosedur pembedahan bagi melakukan pengguguran
sebenarnya akan bergantung kepada usia kehamilan anda
. Sekiranya kehamilan anda pada trimester pertama, anda berkemungkinan besar akan menjalani prosedur aspirasi vakum (
vacuum / suction aspiration
).

Jika kandungan anda sudah berada pada trimester kedua, iaitu usia kandungan lebih daripada 13 minggu
kehamilan
, anda mungkin akan menjalani prosedur
dilation
dan
 extraction
(D&X).

Aspirasi vakum

Memakan masa selama 10 minit. Untuk melakukan prosedur ini, doktor akan meminta anda berbaring di atas katil khas yang membolehkan anda membengkokkan lutut.

1 alat peranti yang dipanggil spekulum akan dimasukkan ke dalam faraj anda. Alat ini berfungsi untuk memperluaskan vagina bagi
membolehkan doktor untuk melihat
serviks
.

Antiseptik akan disapu pada bahagian vagina dan
serviks
. Selepas itu doktor akan menyuntik anestetik (
ubat bius
) ke dalam serviks dan memasukkan tiub kecil yang disambungkan dengan mesin sedutan (vakum) ke dalam rahim anda.

Kandungan rahim anda akan dibersihkan.

Berbanding kaedah pengguguran lain, prosedur aspirasi vakum ini dianggap tidak terlalu menyakitkan. Anda mungkin akan berasa
kekejangan perut
 kerana rahim akan mengalami kontraksi apabila tisu dikeluarkan.

Individu dengan masalah gangguan pembekuan darah,
keadaan rahim tidak normal dan mempunyai jangkitan

pelvis
,
 tidak digalakkan untuk melakukan prosedur ini.

Kaedah pengguguran janin
 Dilation
dan
 Extraction
(D&X)

Sesuai dilakukan apabila usia kandungan memasuki trimester kedua dan rahim akan mempunyai masalah yang serius.

D&X merupakan prosedur yang menggabungkan prosedur aspirasi vakum, forsep (alat pengepit khas) dan
curette.

Hari pertama, doktor akan
melakukan prosedur pembesaran serviks
. Ia untuk memudahkan proses mengeluarkan tisu kehamilan.

Hari kedua, forsep akan digunakan untuk mengeluarkan janin dan
plasenta. A
lat seperti sudu yang dipanggil
curette
 untuk mengikis lapisan rahim turut digunakan.

Prosedur D&X dianggap prosedur yang menyakitkan. Doktor akan memberikan ubat bagi mengurangkan kesakitan.

Prosedur ini biasanya dibuat apabila terdapat masalah serius pada ibu dan kandungan mencecah usia lebih daripada 21 minggu. Secara umumnya, prosedur ini
melibatkan proses pembedahan mengeluarkan
janin
.

Akhir kata

Sekiranya anda mempunyai kandungan yang bermasalah dan boleh memudaratkan kesihatan anda, berbincanglah dengan pasangan anda.

Jika terdapat sebarang keraguan atau kebimbangan, dapatkan rundingan dan nasihat daripada doktor sebelum membuat sebarang keputusan.


Selalu Guna Minyak Masak Berulang Kali? Mungkin Anda Patut Berhenti Buat Lepas Baca Ini!

Telah menjadi kebiasaan bagi orang-orang kita untuk menggunapakai minyak masak secara berulang kali. Penggunaan minyak masak terpakai ini juga sangat lazim di
kedai-kedai makan atau gerai-gerai pisang goreng.

Minyak masak untuk menggoreng akan digunakan berulang-ulang kali sehingga ia menjadi hitam. Kemudian, barulah minyak tersebut diganti dengan minyak baharu yang lain.

Tambahan lagi dengan harga minyak ini yang telah meningkat berkali-kali ganda, maka tempoh penggunaan minyak tersebut akan menjadi lebih lama.

Tetapi tahukah anda, ada
risiko kesihatan yang perlu anda hadapi
 sekiranya kerap menggunakan minyak masak terpakai ini secara berulang kali?

Untuk mendapatkan lebih banyak info tentang Pemakanan Sihat, sila dapatkannya
di sini.

Pendedahan terhadap radikal bebas

Menurut Mrs Bibi Chia, pakar pemakanan yang berkhidmat di
Raffles Diabetes & Endocrine Centre
, Singapura, seseorang individu tidak sepatutnya mengguna semula minyak lebih daripada 2 kali penggunaan.

Mengapa? Ini kerana penggunaan minyak ini secara berulang akan mendedahkan seseorang individu kepada radikal bebas yang boleh menyebabkan kerosakan sel tubuh. Menurut beliau lagi,
antioksidan dan vitamin yang sensitif terhadap haba
 akan semakin berkurangan setiap kali penggunaan.

Bukan itu sahaja, tabiat menggunakan minyak masak terpakai juga akan menyebabkan minyak menjadi lebih karsinogenik. Semua bahan yang karsinogenik berpotensi
untuk menyebabkan kanser
. Malah, radikal bebas juga boleh menyebabkan inflamasi yang boleh mendatangkan penyakit seperti obesiti,
penyakit jantung
 dan
diabetes
.

Oleh sebab itu, wajarlah kita mengurangkan penggunaan minyak berkali-kali. Kini, kita punyai alternatif lain dan boleh menggoreng tanpa minyak.

Berapa kalikah saya boleh menggunakan minyak masak terpakai?

Penggunaan minyak masak terpakai secara berulang perlu diperhatikan daripada segi jenis minyak tersebut, suhu yang diperlukan untuk ia dipanaskan, dan tempoh yang diperlukan untuk memanaskannya.

Nasihat Mrs Bibi, seseorang perlu memerhatikan warna minyak sebelum kembali menggunakannya. Buang minyak tersebut sekiranya ia telah bertukar warna kepada warna yang lebih gelap atau hitam.

Minyak masak terpakai juga perlu dibuang sekiranya bau telah bertukar menjadi tengik atau menjadi sangat likat dan melekit.

Baca juga:

Pemakanan Sihat, Bantu Atasi Tekanan

6 Kebaikan Pengambilan Makanan Sihat Buat Badan, Salah Satunya Boleh Bakar Kalori Anda!

Tanda minyak yang tidak elok

Terdapat beberapa tanda yang boleh anda perhatikan sekiranya minyak masak anda telah rosak. Antaranya:

Minyak bertukar warna menjadi gelap disebabkan oleh molekul minyak dan makanan yang telah terbakar akibat haba yang tinggi

Minyak menjadi semakin likat apabila semakin kerap ia digunakan

Terdapat sedimen atau pemendapan pada dasar bekas minyak masak

Asap muncul sebelum suhu minyak mencapai 190 darjah Celsius

Minyak sudah berbau tengik atau berbau seperti makanan yang telah anda masak dengan menggunakan minyak tersebut

Kesimpulan

Pesan kepada mak-mak di kampung, berhenti gunakan minyak secara berulang kali kalau
masih sayangkan kesihatan tubuh.

Jika mereka mengeluh mengenai harga minyak untuk memasak yang mahal dan membazir jika diguna sekali dua, cakap pada mereka yang anda akan
sponsor
 minyak masak mereka seumur hidup. Takkan minyak pun nak berkira dengan mak kan.
Sekarang juga kita boleh menggoreng tanpa minyak menggunakan
air fryer
.


Payudara Membesar Jika Sapu Bawang Merah? Ini Cara Selamat Bagi Aset Mantap!

Apakah cara nak besarkan payudara dengan selamat? Benarkah ia boleh dilakukan secara semula jadi tanpa pembedahan?

Sebenarnya, ada banyak perkara yang anda boleh lakukan untuk membesarkan payudara secara tradisional. Sebagai contoh, jika anda cari di atas talian, anda pasti akan jumpa cara besarkan payudara pakai bawang merah atau lidah buaya. Namun, adakah ia benar-benar berkesan?

Sebelum mengupas isu ini secara lebih lanjut, benarkah ada
cara besarkan payudara tanpa ubat
? Jawapannya, mungkin ya, mungkin tidak!

Secara perubatan, saiz payudara hanya boleh dibesarkan dengan
melakukan pembedahan plastik.

Melalui pembedahan ini, doktor akan meletakkan salina atau silikon di bawah tisu payudara untuk membesarkannya. Walau bagaimanapun, pembedahan ini mungkin datang dengan kesan sampingannya yang tersendiri.

Untuk mendapatkan lebih banyak info tentang Kesihatan Wanita, sila dapatkannya
di sini.

3 cara nak besarkan payudara secara semula jadi

Jika pembedahan bukanlah salah satu opsyen anda, ada banyak lagi langkah lain yang boleh anda lakukan untuk membesarkan payudara.

Antaranya
menggunakan bawang merah
, minyak zaitun dan lidah buaya!

Walau bagaimanapun, semua cara nak besarkan payudara di bawah tidak disokong sebarang kajian saintifik.

Oleh sebab itu, ia mungkin tidak berkesan. Malah, ada antara bahan-bahan ini boleh menyebabkan alahan. Jadi, hati-hati ya!

Sebelum bermula, anda perlu tahu
teknik urutan payudara
 yang betul:

Langkah untuk melakukan urutan payudara:

Pilih minyak atau bahan yang anda sukai.

Gunakan hujung jari anda dan urut buah dada dalam gerakan membulat.

Tolak kedua-dua buah dada ke tengah badan.

Ulang 10 kali sehari.

Berhenti lakukannya jika ia menyebabkan kegatalan atau bengkak.

1. Cara besarkan payudara pakai bawang merah

Bagaimana untuk besarkan payudara
menggunakan bawang merah
? Caranya mudah. Lumatkan sekitar 15 biji bawang merah dan lumurkannya pada payudara.

Kemudian, urut payudara selama 15-20 minit. Pastikan masker tersebut tidak menyentuh
kawasan puting payudara.

Kemudian, bilas masker tersebut menggunakan air hangat. Ulang langkah yang sama 2 kali seminggu sehingga anda mendapat hasil yang diinginkan.

2. Cara besarkan payudara pakai minyak zaitun

Minyak zaitun
 dikatakan mempunyai bahan yang dapat membesarkan payudara. Bukan itu sahaja, ia juga dapat membuatkan kulit anda jadi lebih lembut dan cantik!

Sama seperti tip di atas, sapukan minyak zaitun pada kawasan payudara. Kemudian, urut seketika. Bilas dengan air hangat dan ulanginya sekali sehari.

3. Gunakan lidah buaya

Lidah buaya
 mengandungi bahan yang mampu meremajakan dan menganjalkan kulit. Sebab itulah, ia sesuai digunakan sebagai krim membesarkan payudara.

Jika anda tidak mempunyai lidah buaya di rumah, anda boleh beli krim yang sedia ada di pasaran.

Cara untuk mengaplikasikannya juga mudah. Sapukan gel lidah buaya pada kawasan payudara kecuali puting. Kemudian, biarkan selama beberapa minit. Basuh payudara dengan air hangat.

Adakah cara nak besarkan payudara ini berkesan?

Walaupun langkah di atas mungkin berkesan bagi sesetengah orang, namun ia merupakan satu kaedah yang tidak disokong oleh sains. Malah, penggunaan bawang, gel lidah buaya dan minyak zaitun terus pada kulit mungkin akan
mendatangkan kerengsaan
.

Selain petua yang kami berikan di atas, ada cara nak besarkan payudara lain yang boleh membuatkan buah dada anda nampak lebih anjal:

1. Pakai
push up bra

Push up bra
 merupakan sejenis baju dalam khas yang dapat membuatkan payudara nampak anjal dan tegang. Ia mempunyai kusyen yang akan membuatkan buah dada nampak lebih besar.

Walau bagaimanapun,
push up bra
 hanyalah penyelesaian sementara. Ia tidak akan menyebabkan bentuk payudara anda berubah.

Baca juga:

Nak Beli Coli Tapi Selalu Salah Saiz? Ladies, Ini Cara Tepat Ukur Bra Sendiri, Semudah ABC!

Boleh Ke Pakai Bra Banyak Kali Tanpa Cuci? Ladies, Ini Jawapannya

2. Pam payudara sebagai cara nak besarkan payudara

Jangan terkejut,
bukan pam zakar
 sahaja yang dijual di pasaran, pam payudara pun ada! Pam ini kononnya dapat meningkatkan pendarahan ke kawasan payudara dan menyebabkan ia menjadi besar sehingga 1-2 saiz
cup!

Walau bagaimanapun, kajian menunjukkan sebaliknya. Selalunya, pembesaran yang berlaku disebabkan pam payudara tidak berkekalan. Malah, kesan sampingannya juga masih belum dapat dikenal pasti.

3. Penggunaan krim atau minyak

Tahukah anda, krim membesarkan payudara bukan sahaja tidak berkesan, ia juga hanya akan membazirkan wang anda!

Selalunya, krim ini mengandungi pelbagai fitoestrogen dan afrodisiak. Gabungan bahan-bahan ini dikatakan dapat membesarkan dan menganjalkan payudara. Namun, banyak kajian yang menunjukkan ia tidak berkesan.


Mencegah Penyakit Kronik dengan Berpuasa

Secara umumnya, puasa mempunyai pelbagai manfaat, termasuk penyembuhan penyakit ringan dan kronik dengan berpuasa secara rutin.
Bagi yang mengamalkan pemakanan tidak sihat, berpuasa boleh menjadi terapi dalam mencegah pelbagai penyakit berpunca daripada makanan serta gaya hidup yang tidak sihat.

1. Kanser

Puasa boleh membunuh sel kanser, yang mana mendorong tubuh menghalang pertumbuhan parasit berbahaya dan menghabiskan bekalan makanan. Akibatnya, kuman penyakit, bakteria dan sel-sel kanser tidak dapat bertahan.
Kanser
 itu sendiri dikenali sebagai penyakit maut.

Satu kajian yang dijalankan oleh penyelidik dari University California Selatan menunjukkan puasa bukan sahaja melindungi kerosakan sistem imun, tetapi juga mendorong sistem regenerasi imun manusia.

2. Diabetes melitus

Pengawalan gula dalam darah yang baik akan menyebabkan penurunan kadar insulin sekali gus mencegah
penyakit diabetes
 jenis II. Ini menunjukkan puasa sangat baik untuk menstabilkan kadar gula dalam darah. Ini kerana puasa memberi peluang kepada kalenjar pankreas untuk berehat. Pankreas merembeskan insulin untuk meneutralkan gula menjadi kanji dan lemak. Rawata diabetes dengan berpuasa memberikan hasil yang luar biasa tanpa menggunakan ubat-ubatan kimia. Walau bagaimanapun, pesakit diabetes perlu berbincang dengan doktor terlebih dahulu sebelum meneruskan puasa Ramadan.

3. Hipertensi

Hipertensi
 atau tekanan darah tinggi adalah keadaan darah pada arteri utama dalam tubuh terlampau tinggi. Jadi, puasa boleh mengurangkan tekanan darah jika dilakukan dengan betul iaitu menjaga pemakanan dan mengawal diri untuk lebih bersabar.

Pesakit tekanan darah tinggi dengan obesiti sangat disyorkan untuk berpuasa. Bagi mereka yang mengambil ubat, bincang dengan doktor untuk menyesuaikan dos ubat. Tetapi perlu diingat, bagi mereka yang menderita hipertensi yang teruk atau penyakit jantung tidak perlu berpuasa sama sekali.

4. Kolesterol tinggi

Berpuasa juga boleh memperbaiki kolesterol darah. Dalam jangka masa panjang, kadar
kadar kolesterol yang tinggi pada darah dapat menyumbat pembuluh darah dalam bentuk
aterosklerosis.
Antaranya pengapuran atau pengerasan saluran darah. Apabila berlaku di dalam otak, ia akan mengakibatkan strok. Sekiranya berlaku di dalam hati, ia boleh menyebabkan serangan jantung.

Di samping itu, puasa juga boleh meningkatkan proses penghapusan dan meningkatkan pembebasan racun dari usus, buah pinggang, pundi kencing, paru-paru dan saluran pernafasan, sinus dan kulit.


Telinga Jadi Berdesing Bila Air Masuk Telinga, Tapi AWAS Elak Buat 3 Cara Ini, BAHAYA!

Rasanya kita semua pernah dimomokkan dengan kepercayaan di mana perlu mengetuk telinga lagi sebelah jika air masuk dalam telinga.

Ini kerana
aktiviti seharian yang biasa seperti mandi di dalam bilik air
 juga boleh mengakibatkan keadaan ini berlaku lalu menyebabkan ketidakselesaan.

Persoalannya, apakah yang perlu dan tidak perlu dibuat untuk mengeluarkan air masuk dalam telinga?

Untuk mendapatkan lebih banyak info tentang ENT, sila dapatkannya
di sini.

Bahaya air masuk dalam telinga…

Sebelum pergi dengan lebih lanjut, adalah wajar untuk kita semua tahu akan bahayanya terlebih dahulu.

Untuk pengetahuan anda, ia adalah satu perkara yang normal dan biasa terjadi kepada setiap individu.

Ini kerana kita semua sangat kerap terdedah kepada air terutamanya ketika membersihkan diri sendiri.

Bayangkan, aktiviti seharian seperti
mandi di bawah pancuran air, di dalam tab, jakuzi, kolam atau laut
 sudah pasti akan mengakibatkan air masuk dalam telinga.

Meskipun ia normal dan biasa, kalian tidak harus memandang ringan akan perkara ini kerana ia boleh mengakibatkan bahaya terhadap kesihatan jika dibiarkan begitu sahaja.

Bahaya yang diperkatakan itu
adalah anda berisiko terkena jangkitan otitis externa atau lebih dikenali sebagai swimmer’s ear
.

Apakah ia? Ia adalah sejenis jangkitan yang berpunca daripada bakteria!

Jika dijangkiti dengannya, inilah yang akan terjadi kepada telinga anda:

Kegatalan

Kemerahan

Kesakitan

Keluar cecair jernih yang tidak berbau

Disebabkan itu, adalah penting untuk mengeluarkan air daripada dalam telinga dengan cara yang akan kami nyatakan di bawah nanti.

Apa yang perlu dibuat?

Air yang masuk dalam telinga mungkin akan menyebabkan anda
kekurangan atau kehilangan pendengaran
 yang boleh jadi bersifat sementara atau kekal jika dibiarkan tanpa sebarang rawatan susulan.

Jadi, apa yang perlu dibuat sekiranya keadaan ini terjadi?

Keringkan bahagian luar telinga dengan kain yang lembut

Sengetkan kepala ke arah berlawanan agar air tadi dapat mengalir keluar

Tarikkan cuping telinga yang dimasuki air ke bawah untuk memudahkan aliran air

Gunakan alat pengering rambut ke arah telinga yang dimasuki air dengan frekuensi terendah

Dapatkan ubat titis telinga di farmasi, klinik atau hospital

Adalah sangat disarankan untuk kalian
pergi berjumpa doktor terlebih dahulu
 untuk mendapatkan sebarang diagnosis mengenai telinga yang dimasuki air.

Apa tidak perlu dibuat?

Baiklah, sekarang kita semua sudah tahu cara yang betul untuk mengeluarkan air daripada dalam telinga melalui 5 langkah yang kami berikan di atas tadi.

Berbalik pula pada persoalan utama artikel ini iaitu apakah 3 perkara yang menjadi pantang larang tersebut?

Untuk pengetahuan anda, ada beberapa pantang larang yang kalian mesti patuhi jika cuba merawat keadaan ini.

Ramai individu melakukan kesilapan ketika berusaha untuk mengeluarkan air daripada telinga tanpa menyedarinya.

Ketahuilah bahawa penggunaan teknik yang salah boleh mencederakan bahagian dalaman telinga kalian.

Bukan itu sahaja,
 ia juga mungkin akan meningkatkan lagi risiko telinga untuk mendapat jangkitan lebih teruk.

Oleh itu, JANGAN buat 3 perkara ini jika air masuk telinga:

Menggunakan putik kapas kerana ia akan menyebabkan tahi telinga termasuk ke dalam telinga dengan lebih dalam sekali gus menyebabkan jangkitan bakteria lebih mudah

Memasukkan jari atau kuku kerana ia hanya akan menyebabkan kecederaan pada bahagian dalaman atau sekitar lubang telinga

Konklusinya, sila buat 5 langkah dan elak 3 perkara di atas ini untuk menyelesaikan masalah air masuk dalam telinga anda okay!

Air masuk dalam telinga, jangan dibiarkan!

Mungkin ramai yang menyangka bahawa tiada apa yang perlu dibuat jika air masuk dalam telinga kerana ia akan keluar dengan sendiri.

Ya, pemikiran sebegitu mungkin ada benarnya namun ketahuilah bahawa kalian juga berisiko mendapat jangkitan bakteria yang teruk.

Oleh itu, jangan sesekali anda membiarkan sahaja perkara ini berlaku tanpa berbuat sebarang tindakan.

Dalam pada itu, mencegah adalah lebih baik daripada mengubati bukan? Jadi sila elak ia daripada berlaku!

Caranya mudah sahaja. Anda hanya perlu menggunakan alat penutup telinga atau topeng penutup telinga ketika melakukan aktiviti yang melibatkan air.

Tidak kira sama ada kalian
mandi di dalam bilik air rumah sendiri atau di takungan air awam
, langkah ini wajar diamalkan untuk langkah berjaga-jaga.

Atau lebih mudah, sumbatkan sahaja dengan putik kapas sebelum masuk mandi! Namun diingatkan agar kalian tidak memasukkannya terlalu dalam ya?


Kesan Buruk Penggunaan Gajet kepada Remaja

Media sosial dan teknologi mengubah cara manusia berinteraksi. Kini jarak dan tempat tidak lagi menjadi halangan untuk kekal berhubung. Dengan hanya satu klik di hujung jari, jaringan interaksi sosial maya membolehkan anda kekal terhubung dengan orang lain tanpa mengira waktu.

Penggunaan teknologi moden juga mengubah persekitaran perkembangan anak anda. Berbeza dengan generasi terdahulu yang hanya mengenal gajet dan teknologi di usia dewasa, anak anda mungkin terdedah kepada penggunaan gajet seperti telefon pintar, tablet dan komputer daripada usia bayi lagi. Oleh itu, adalah penting untuk anda sebagai ibu bapa mengetahui kesan penggunaan gajet kepada perkembangan mental anak anda.

Kaitan langsung antara penggunaan gajet dan kemerosotan kesihatan mental remaja masih diperdebatkan antara saintis. Masalah seperti kemurungan dan keresahan adalah masalah kesihatan yang rumit. Genetik, persekitaran, trauma masa lalu, dan masalah buli boleh memainkan peranan.

Namun, satu perkara yang pasti, statistik menunjukkan terdapat peningkatan dalam kemerosotan psikologi remaja selari dengan peningkatan penggunaan telefon pintar. Telefon pintar mungkin bukan satu-satunya faktor penyumbang kepada masalah ini, tetapi boleh meningkatkan risikonya.

Masalah kekurangan tidur

Berdasarkan kajian, hampir 80% remaja tidur dengan telefon pintar mereka di sisi dan menggunakannya sebagai jam loceng. Secara purata, mereka menghantar 34 mesej selepas berbaring di atas katil untuk tidur.

Sesetengah pakar tidur memberi amaran bahawa waktu tidur remaja boleh terganggu dengan lampu daripada skrin telefon yang menghalang mereka mencapai tidur nyenyak. Memandangkan rima sirkadian atau kitaran tidur/jaga tidak dapat membezakan cahaya matahari dan skrin gajet, cahaya tersebut boleh mengelirukan otak menyebabkan masalah tidur.

Penggunaan gajet menyebabkan 45% remaja mendapat tidur kurang daripada 8 jam yang mereka perlukan. Kekurangan tidur memberi kesan psikologi kepada remaja termasuklah mudah marah, kemahiran sosial terjejas dan memori lemah yang boleh memberi kesan kepada pencapaian akademik mereka. Risiko diabetes, tekanan darah tinggi, penambahan berat badan dan kemurungan juga dilaporkan meningkat dengan kekurangan tidur.

Kemurungan facebook

Kemurungan facebook merujuk kepada fenomena akibat menghabiskan masa secara berlebihan pada laman media sosial. Dalam remaja yang sihat bersosial, penggunaan media sosial dikaitkan dengan peningkatan hubungan sosial tetapi sebaliknya dalam remaja yang berisiko mengalami kemurungan.

Namun, remaja dan orang dewasa yang normal pun berisiko mengalami masalah mood dan kepuasan hidup jika menghabiskan terlalu banyak masa di media sosial. Lebih-lebih lagi dalam kalangan remaja yang mempunyai masalah keyakinan diri. Ini disebabkan ilusi kesempurnaan hidup yang dipamerkan menyebabkan masing-masing berasa tidak memenuhi jangkaan hidup mereka.

Sindrom Swafoto

Dalam sebuah kajian yang dilakukan di Amerika Syarikat, hampir 91% remaja mempamerkan gambar mereka di sosial media. Kaji selidik tentang imej diri oleh AOL.com dan TODAY Show mendapati 65% remaja perempuan berasa
selfie
 atau swafoto menambah keyakinan diri mereka. Namun 53% merasakan foto mereka yang dimuat naik oleh orang lain membuatkan mereka berasa buruk.

Disebabkan itu remaja terus berusaha mempamerkan imej diri mereka yang terbaik melalui swafoto, menambahkan lagi masalah narsisisme. Narsisisme mencerminkan imej diri yang diperbesarkan yang sebenarnya menyembunyikan masalah tidak yakin diri.

Di samping keinginan untuk swafoto ‘sempurna’, remaja juga boleh terjebak dalam menghantar swafoto bogel atau secara seksual kepada seseorang atau menerima foto seksual daripada seseorang. Ini mendedahkan mereka kepada pemangsa seperti pedofilia.

Komunikasi dan Tumpuan

Penyelidik dalam neurobiologi menyatakan bahawa remaja yang memanfaatkan teknologi mungkin dapat melakukan pelbagai tugas pada masa yang sama, tetapi kemasukan maklumat baru yang berterusan sebenarnya boleh mengakibatkan ketidakupayaan

menumpukan dan menapis maklumat, serta meningkatkan tekanan perasaan.

Antara risiko lain yang turut meningkat adalah kesusahan sesetengah remaja memahami nuansa komunikasi dan emosi dalam interaksi sebenar. Disebabkan mereka banyak menghabiskan masa dengan telefon pintar, mereka lebih menggemari komunikasi dengan respon laju dan pantas.

Satu kajian melaporkan bahawa pelajar tidak dapat menumpukan perhatian kepada kerja rumah mereka untuk lebih daripada 2 minit tanpa perhatian mereka dialihkan oleh gajet mereka. Apa yang perlu dirisaukan adalah kemungkinan generasi remaja masa kini akan belajar bukan secara mendalam seperti generasi sebelumya kerana ketidakmampuan mereka memproses maklumat secara mendalam disebabkan gangguan-gangguan sewaktu belajar.

Peranan ibu bapa: kawalan dan didikan

Sesetengah pakar melihat cabaran utama dalam dunia keibubapaan masa kini bukanlah teknologi itu sendiri, sebaliknya lebih tentang bagaimana remaja menggunakan teknologi.

Menetapkan had penggunaan teknologi adalah penting untuk keseluruhan keluarga-bukan hanya untuk anak-anak. Kebanyakan pakar bersetuju bahawa penggunaan teknologi secara bersederhana adalah penting untuk semua peringkat umur dan ibu bapa mesti mengawasi tabiat penggunaan gajet mereka sendiri sebagai contoh ikutan yang sihat kepada anak-anak.

Berikan galakkan kepada anak anda untuk terlibat dengan aktiviti luar dan aktiviti keluarga. Tetapkan had kepada anak anda seperti penetapan menutup telefon pada waktu tidur, atau mengecas telefon semalaman di bilik lain. Ibu bapa juga wajar mendidik anak mereka bahawa tentang penggunaan telefon pintar secara sihat.


Alanine Aminotransferase

Definisi

Apa itu Alanine Aminotransferase?

Ujian alanine aminotransferase (ALT) mengukur jumlah enzim ini dalam darah. ALT didapati terutamanya di hati, tetapi juga dalam jumlah yang lebih kecil di buah pinggang, jantung, otot, dan pankreas. ALT dahulunya dikenali sebagai serum glutamic pyruvic transaminase (SGPT).

ALT diukur untuk melihat jika hati rosak atau berpenyakit. Tahap ALT yang rendah biasanya didapati di dalam darah. Tetapi apabila hati rosak atau berpenyakit, ia melepaskan ALT ke dalam aliran darah yang menjadikan tahap ALT meningkat. Kebanyakan peningkatan kadar ALT adalah disebabkan oleh kerosakan hati.

Ujian ALT sering dilakukan bersama dengan ujian lain yang memeriksa kerosakan hati, termasuk aspartate aminotransferase (AST), alkaline phosphatase, lactate dehydrogenase (LDH) dan bilirubin. Kedua-dua tahap ALT dan AST adalah ujian merupakan ujian yang dipercayai untuk kerosakan hati.

Mengapa ujian alanine aminotransferase dilakukan?

Ujian ALT digunakan untuk menilai sama ada anda mengalami kerosakan hati.

Ujian ALT boleh dilakukan secara berkala untuk:

memantau aktiviti penyakit hati, seperti hepatitis

menilai sama ada rawatan untuk penyakit hati perlu dimulakan

menilai sejauh mana rawatan berfungsi

Tahap peningkatan ALT dalam darah adalah tanda kerosakan hati. Walau bagaimanapun, tidak semua individu yang mempunyai penyakit hati akan mengalami peningkatan ALT. Ramai pesakit dengan penyakit hati yang teruk atau sirosis mempunyai tahap ALT yang normal.

Perkara yang perlu diketahui

Apa yang perlu diketahui sebelum menerima ujian alanine aminotransferase?

Nilai alanine aminotransferase (ALT) sering digunakan bersama-sama dengan keputusan ujian aspartate aminotransferase (AST) untuk mendapatkan nisbah AST kepada ALT. Nilai ini sering dapat membantu menentukan sama ada terdapat kerosakan pada hati yang berkaitan dengan penyalahgunaan alkohol.

Pada kanak-kanak yang menghidap acute lymphocytic leukaemia (ALL), tahap ALT yang sangat tinggi mungkin bermakna bahawa penyakit itu sedang merebak dengan cepat.

Banyak keadaan yang berbeza dapat meningkatkan paras darah ALT, jadi ujian lain biasanya diperlukan untuk menafsirkan hasil ALT yang tidak normal.

Ketahui apa yang berlaku

Bagaimana persediaan menerima ujian
 alanine aminotransferase?

Anda tidak perlu mengambil sebarang langkah khas untuk persediaan.

Apa yang berlaku semasa ujian alanine aminotransferase?

Pakar kesihatan yang mengambil contoh darah anda akan:

Membalut tali elastik di sekitar lengan atas anda untuk menghentikan aliran darah. Ini menjadikan pembuluh darah di bawah tali lebih besar supaya lebih mudah untuk memasukkan jarum ke dalamnya.

Membersihkan jarum dengan alkohol.

Masukkan jarum ke dalam pembuluh darah. Lebih daripada satu bilah jarum mungkin diperlukan.

Memasang tiub ke jarum untuk diisi dengan darah.

Buka tali dari lengan anda apabila darah telah cukup dikumpulkan.

Letakkan kain kasa atau bola kapas di atas tapak jarum apabila jarum dikeluarkan.

Kenakan tekanan di tempat suntikan dan kemudian letakkan pembalut.

Apa yang berlaku selepas ujian alanine aminotransferase?

Anda boleh pulang ke rumah selepas prosedur sampel darah. Keputusan biasanya boleh didapati dalam masa 12 jam.

Sekiranya anda mempunyai sebarang soalan mengenai ujian alanine aminotransferase, sila merujuk kepada doktor untuk memahami arahan dengan lebih.

Memahami keputusan

Apa maksud keputusan saya?

Normal

Nilai-nilai normal yang disenaraikan di sini – dipanggil julat rujukan – hanyalah panduan. Julat ini berbeza dari makmal ke makmal, dan makmal anda mungkin mempunyai julat yang berbeza untuk apa yang normal. Laporan makmal anda hendaklah mengandungi julat yang digunakan makmal anda. Doktor anda juga akan menilai keputusan anda berdasarkan kesihatan dan faktor-faktor lain. Ini bermakna nilai yang berada di luar nilai normal yang disenaraikan di sini mungkin masih normal untuk anda atau makmal anda.

Alanine aminotransferase 1

Lelaki          : 10-40 unit setiap liter (U /L) atau 0.17-0.68 mikrokatal per liter
(McKay U/L)

Perempuan: 7-35 U/L atau 0.12-0.60 McKay/L

Nilai tinggi

Tahap ALT yang tinggi mungkin disebabkan oleh:

Kerosakan hati dari keadaan seperti sirosis atau hepatitis.

Keracunan plumbum.

Pendedahan kepada karbon tetraklorida.

Kerosakan tumor besar (nekrosis).

Banyak ubat, seperti statin, antibiotik, kemoterapi, aspirin, narkotik, dan barbiturat.

Mononucleosis.

Kebantutan terutama pada kanak-kanak kecil. Pertumbuhan pesat boleh menyebabkan kadar ALT yang agak tinggi.

Bergantung kepada makmal dan hospital, julat normal untuk ujian alanine aminotransferase mungkin berbeza-beza. Sila berbincang dengan doktor anda mengenai apa-apa soalan yang anda ada mengenai keputusan ujian anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kencing Berdiri Boleh Buat Lelaki Lemah Syahwat? Kalau Tidak Percaya, Sila Baca No.#4!

Membuang air kecil
berdiri sememangnya sudah menjadi satu kebiasaan bagi lelaki
. Mereka melakukan ini mungkin kerana ia lebih mudah dan cepat atau keadaan fizikal alat sulit lelaki yang membenarkan mereka untuk membuang air kecil secara berdiri. Tapi tahukah kalian tentang keburukan kencing berdiri?

Pasti mengejutkan sekiranya penulis mengatakan antara keburukan kencing berdiri adalah boleh buat lelaki lemah syahwat, kan? Sejauh mana kebenarannya?

 Jom sama-sama kita ikuti artikel ini untuk mengetahui lebih lanjut mengenainya!

Keburukan

kencing berdiri yang lelaki perlu sedar!

#1. Air kencing tidak keluar sepenuhnya

Sekiranya anda seorang lelaki yang kerap membuang air kecil secara berdiri, air kencing anda tidak akan keluar dengan sepenuhnya.

I
ni adalah disebabkan pundi kencing anda tidak dapat ditekan dengan sempurna jika anda kencing berdiri.

Ini kemudiannya akan membuat anda berasa masih terdapat air kencing yang belum habis keluar lalu berulang-alik ke tandas berkali-kali untuk membuang air kecil yang masih tertinggal.

#2. Keburukan kencing berdiri: risiko batu karang meningkat

Selain perbuatan gemar menahan kencing, membuang air kecil secara berdiri juga mampu meningkatkan
 risiko batu karang terbentuk pada pundi kencing anda
.

Ini kerana air kencing yang tidak habis dikeluarkan akan mula membentuk asid yang keras seperti batu dan seterusnya akan memenuhi pundi kencing dan buah pinggang anda.

Ia adalah penyakit yang biasa berlaku pada lelaki dan jika ia berlaku pada anda, segera dapatkan rawatan doktor.

#3. Ada gas dalam badan yang tidak dikeluarkan

Mungkin ramai yang tidak tahu bahawa terdapat gas yang tidak diperlukan oleh badan dan akan keluar jika lelaki membuang air kecil secara duduk.

Namun jika mereka kencing secara berdiri, gas ini tidak akan keluar lalu berkumpul dalam badan. Ini seterusnya akan mengakibatkan pelbagai masalah dan ketidakselesaan kepada lelaki.

#4. Lemah syahwat akibat kencing berdiri

Ini mungkin merupakan keburukan kencing berdiri yang paling berbahaya dan paling ditakuti oleh lelaki!

Anda perlu tahu apabila lelaki membuang air kecil secara berdiri, ia boleh mengakibatkan urat serta otot zakar menjadi lembik dan kendur lalu
menyebabkan masalah lemah syahwat
.

Jadi, bertaubatlah sebelum terlambat ya?

#5.  Kencing berdiri tentu sahaja tidak bersih

Paling penting, membuang air kecil secara berdiri adalah tabiat yang kurang bersih. Ia akan menyebabkan air kencing terpercik semula ke pakaian anda.

Selain itu, ia juga akan menyebabkan air kencing tidak keluar habis lalu mula mengalir keluar pada pakaian ketika anda sedang melakukan aktiviti harian.

Dalam pada itu lagi, perbuatan kencing berdiri akan membuat mangkuk tandas terutamanya jamban duduk berbau dan kotor.

Berhenti melakukannya sekarang juga!

Hakikatnya, kencing berdiri adalah satu perbuatan yang kotor dan tidak wajar dilakukan ekoran pelbagai kemudaratannya.

Sebagai lelaki yang ingin menjaga kesihatan dan kebersihan, anda perlu membuang air kecil secara duduk terutamanya bagi lelaki yang lebih berusia dan yang
mempunyai masalah prostat
.

Ini kerana kencing duduk dapat membantu mereka mengosongkan pundi kencing secara lebih efektif lalu mengurangkan risiko sista dan pelbagai komplikasi kesihatan yang lain.

Baca juga:

Lelaki, Ini 5 Sebab Kenapa Anda Perlu BERHENTI Kencing Berdiri & JANGAN Lupa Cuci Zakar!

Kesakitan Semasa Membuang Air Kecil, Mengapa?

Terlalu Sibuk Membuang Air Kecil. Adakah itu Buruk?

Squirting, Wanita Pancut Air Kencing Saat Berasmara? Ini Rahsia Di Sebalik Ejakulasi Wanita

Mak Buyung, JANGAN Abaikan Jika Anda Alami Kencing Kotor! Boleh Efek Buah Pinggang


Saraf Siatik

Saraf Siatik

Saraf siatik adalah saraf besar yang berasal dari saraf tunjang distal dan memanjang sepanjang hampir seluruh anggota badan belakang. Dalam kebanyakan vertebrata, ia adalah cabang utama dari pleksus sakrum, jisim kompleks yang terdiri daripada neuron yang keluar dari tulang belakang melalui saraf tulang belakang L4 hingga S4. Saraf siatik menyaraf kebanyakan anggota belakang. Seperti kebanyakan saraf besar sistem saraf vertebrata, saraf siatik adalah saraf fungsi majmuk, yang bermaksud ia terdiri daripada akson deria (sensori) dan neuron motor.

Saraf siatik menghasilkan cabang-cabang semasa berkembang secara distal di sepanjang anggota badan belakang. Sesetengah cabang ini mengandungi neuron motor & deria yang terlibat dalam mengawal kumpulan otot kaki atas, dan kaki bawah (fleksor dan ekstensor). Di samping itu, reseptor deria di kulit seluruh bahagian bawah dan permukaan posteriolateral di bahagian atas kaki menghantar maklumat ke otak melalui neuron saraf siatik.

Kerosakan, atau kerengsaan, ke atas saraf siatik bila-bila masa boleh menyebabkan beberapa simptom, di mana sesetengahnya berpotensi serius. Penyakit yang digelar skiatiks adalah akibat keradangan saraf siatik, biasanya disebabkan oleh kerengsaan kronik satu atau lebih saraf tulang belakang L4 – S4. Ini biasanya disebabkan trauma kepada cakera intervertebral yang dikaitkan dengan akar saraf tulang belakang L4 – S4, tetapi beberapa sebab lain, termasuk suntikan hipodermik ke dalam otot gluteal yang tidak diberikan dengan betul, juga pernah dicatatkan. Walau apa pun puncanya, skiatiks dicirikan oleh kesakitan sepanjang saraf siatik melalui pinggul dan ke bawah belakang kaki.

Tekanan, sama ada kronik atau akut, jika dikenakan ke atas dorsal saraf siatik dan / atau ventral saraf siatik boleh mengakibatkan beberapa gejala tambahan lain selain kesakitan. Fungsi neuron motor yang terganggu boleh menyebabkan kelemahan pada otot kaki bawah. Dalam kes-kes yang teruk, ketidakupayaan otot kaki bawah untuk mengawal kaki dan pergelangan kaki boleh menjejaskan gaya jalan akibat kaki terkulai (ketidakupayaan untuk membengkokkan kaki ke atas apabila melangkah ke hadapan). Begitu juga, gangguan pada fungsi normal gentian aferen menyebabkan gangguan deria seperti parestesia (rasa sesemut atau seperti dicucuk jarum dan pin) atau hipertesia (kepekaan reseptor yang meningkat atau melampau, terutamanya reseptor sentuhan, suhu, dan kesakitan). Skiatiks yang teruk boleh mengakibatkan
sampu
 otot kaki bawah kerana kehilangan input perangsangan normal ke gentian otot.

Imej dari Gray’s Anatomy (anatomi Gray)

Kategori-kategori Neuron Saraf Siatik

Seperti saraf lain dalam badan vertebrata, saraf siatik terdiri daripada akson-akson yang mengandungi beratus-ratus neuron. Akson ini berbeza-beza dengan garis pusat (diameter), dari <1 hingga 20 mm. Halaju konduksi adalah berkadar dengan diameter akson, halaju konduksi neuron saraf siatik juga berbeza-beza, dari 0.2 hingga 150 m s-1.

Neuron sering dikategorikan berdasarkan morfologi dan / atau fungsi mereka (contohnya deria atau motor). Walau bagaimanapun, pakar neurofisiologi sering menggunakan pendekatan alternatif yang membentuk kumpulan neuron (sering disebut sebagai “fiber” dalam konteks ini) mengikut diameter axon dan tahap pemielinan. Gentian (fiber) Jenis A yang mempunyai diameter besar, sarung mielin tebal dan halaju konduksi yang sama (30 – 150 m s-1). Neuron ini kebanyakannya neuron motor (eferen) yang mengawal aktiviti otot rangka, atau sensori (aferen) neuron yang menyampaikan maklumat dari reseptor dalam otot, sendi, dan tisu epidermis ke saraf tunjang. Gentian jenis B mempunyai sarung dan konduksi mielin yang kurang baik dalam lingkungan kira-kira 3 – 15 m s-1. Kebanyakan gentian ini adalah sebahagian daripada laluan eferen sistem saraf autonomi yang menyumbang kepada organ-organ dalaman dan saluran darah yang menyaraf dan membekalkan bagi regulasi aktiviti mereka. Gentian diameter terkecil, yang disebut Gentian Jenis C, kekurangan sarung mielin dan mempunyai halaju konduksi yang rendah (<2 m s-1). Kebanyakan Gentian Jenis C adalah neuron eferen sistem saraf simpatik dan neuron sakit aferen.


Selain Kulit Wajah, Jaga Juga 10 Bahagian Tubuh Ini (Termasuk Celah Ketiak & Ari-ari)!

Dalam usaha menjaga kesihatan tubuh badan secara total
, kepentingan kebersihan diri wajarlah diamalkan oleh semua individu.

Pun begitu, inilah yang menjadi masalah kerana masih wujud segelintir individu yang mengabaikan aspek ini dalam kehidupan.

Sebagai contoh, kita boleh lihat dalam aspek penjagaan kulit, yang merupakan organ terbesar dalam tubuh badan manusia.

Apakah amalan kebersihan diri bagi memastikan kulit anda senantiasa sihat? Jom teruskan ikuti artikel ini dengan lebih lanjut!

Baca lebih lanjut tentang Habit Sihat
di sini.

Kulit, kepentingan kebersihan diri yang utama?

Kenapa organ ini ditekankan sebagai kepentingan kebersihan diri yang utama? Mudah sahaja,
 ia merupakan organ terbesar manusia
!

Selain itu, ia juga berfungsi sebagai barisan pertahanan utama dan pertama yang melindungi tubuh badan daripada jangkitan dan penyakit.

Bukan itu sahaja, kulit juga merupakan permukaan yang paling meluas dan jelas tertera sebagai cerminan kebersihan diri individu.

Disebabkan itu, adalah sangat penting untuk menjaga organ ini sama ada yang terlihat seperti wajah mahupun yang terlindung seperti di celah-celah lipatan kulit lain.

Bagaimana cara menjaga kulit yang sebenar?

Setiap inci kulit tubuh badan kita memerlukan perhatian dan penjagaan yang mungkin agak berbeza antara satu sama lain.

Berikut adalah amalan kebersihan diri yang wajar diamalkan:

#1 Wajah

Bagi memastikan kulit muka anda bersih, cantik dan berseri,
jangan lupa untuk kerap cuci muka setiap kali ia mula terasa kotor
.

Gunakan produk pencuci yang sesuai untuk jenis kulit terutamanya jika kalian mengalami masalah kulit kering, berminyak atau bersisik.

Antara waktu yang paling ‘wajib’ mencuci muka adalah ketika bangun dan masuk tidur!

#2 Leher

Selepas muka, turun pula sedikit kepada leher dengan menggunakan teknik yang sama seperti penjagaan kulit wajah.

Ini penting kerana kulit leher
cenderung mengalami proses penuaan yang lebih cepat
 kerana ia agak tipis berbanding kawasan lain.

#3 Dada

Seusai leher, turun lagi sedikit kepada dada juga menggunakan teknik yang sama seperti
penjagaan kulit leher
.

Meskipun ia terlindung dek baju, anda juga pasti mahu untuk elak daripada kulit bahagian tubuh ini kotor, kedut serta kendur.

#4 Tangan

Di era pandemik COVID-19 ini, kepentingan kebersihan tangan adalah sangat penting kerana ia paling banyak menyentuh permukaan.

Selain kerap mencuci tangan dengan air serta sabun
, penggunaan
hand sanitizer
juga boleh dijadikan sebagai alternatif terbaik.

#5 Lengan

Tidak hanya perlu fokus kepada tangan, kebersihan lengan yang terletak berdekatan juga wajar diberikan perhatian terhadap kekotoran.

Namun

mungkin tidak perlu penggunaan
hand sanitizer
sehingga ke kawasan ini, cukup sekadar mencucinya dengan air dan sabun.

#6 Siku

Kawasan kulit siku juga sangat mudah terdedah kepada kekotoran dan kekeringan jadi sangat penting untuk mencucinya dengan kerap.

Caranya, cuma gosokkan ia dengan berus lembut (
loofah
)
 ketika sedang mandi
 dan sapukan krim atau losen untuk melembapkan kulit.

#7 Ketiak

Kawasan ini adalah antara kunci kepentingan kebersihan diri kerana ia adalah punca utama bau tidak menyenangkan pada tubuh badan.

Selain menggunakan deodoran
, sila rapikan bulu dan buangkan daki yang wujud pada bawah lengan dengan cara yang betul ya.

#8 Pusat

Terdapat banyak punca
pusat menjadi kotor dan berbau busuk
termasuklah tidak menjaga kebersihan, jangkitan, serta penyakit seperti sista.

Oleh itu, sila kerap cuci ia dengan air dan sabun sebelum menyapukan krim atau losen bagi tujuan melembapkan kawasan yang mudah kering ini.

#9 Betis

Ini adalah kawasan yang paling banyak mempunyai bulu
 tidak kira lelaki atau wanita
 dan ia wajar untuk diuruskan dengan baik.

Caranya, mungkin kalian mahu untuk mencukur bulu dengan cara yang betul di kawasan ini jika ia terlalu banyak dan mengganggu anda.

#10 Kaki

Kaki adalah kawasan kulit yang
 sering kali diabaikan aspek kebersihan
 terutamanya jika kalian kerap mengenakan seluar panjang dan kasut.

Sebaiknya, sapukanlah losen mengandungi
exfoliants
 seperti
 asid alpha hydroxy
,
asid laktik
, atau urea di kawasan ini untuk ia lebih licin dan lembut.

#11 Kemaluan

Akhir sekali, kawasan kemaluan ini
 pasti akan paling kerap dikaitkan dengan kekotoran
 ekoran ia tertutup dengan pakaian dalam dalam jangka masa lama.

Ia juga merupakan tempat terbaik untuk mikroorganisma menetap, jadi sila kerap mencuci faraj, zakar dan dubur dengan air, sabun serta uruskan bulunya.

Semoga perkongsian ini bermanfaat untuk anda dan jangan lupa kepentingan kebersihan pada seluruh bahagian tubuh di atas.


Kandidiasis (seriawan) Mulut

Definisi

Apa itu Kandidiasis (seriawan) Mulut?

Seriawan, atau juga dikenali sebagai kandidiasis mulut merupakan sejenis jangkitan kulat pada mulut. Ia tidak menular dan biasanya dirawat dengan ubat antikulat. Dalam keadaan ini, kulat Candida albicans didapati berkumpul pada lapisan mulut anda. Candida adalah organisma normal dalam mulut anda, tetapi kadang kala ia boleh menjadi terlalu banyak dan menyebabkan simptom.

Apakah kebarangkalian Kandidiasis (seriawan) Mulut?

Kandidiasis mulut ini sangat popular. Ia biasanya lebih melibatkan wanita berbanding lelaki. Ia boleh menjejaskan pesakit pada mana-mana lapisan umur. Penyakit ini boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut..

Simptom-simptom

Apakah simptom-simptom Kandidiasis (seriawan) Mulut?

Simptom umum kandidiasis mulut adalah:

Lesi (luka) putih berkrim pada lidah, bahagian dalam pipi dan kadang-kadang di lelangit, gusi dan tonsil.

Lesi yang timbul sedikit dengan penampilan seperti keju kotej.

Kemerahan atau kesakitan yang mungkin cukup teruk untuk menyebabkan kesukaran ketika makan atau menelan.

Pendarahan yang sedikit jika luka disapu atau dikikis;

Merekah dan kemerahan di sudut bibir anda (terutamanya pada pemakai gigi palsu);

Rasa seperti kapas dalam mulut anda;

Kehilangan rasa pada lidah.

Dalam kes-kes yang teruk, luka-luka ini boleh merebak ke dalam kerongkong anda yang merupakan suatu tiub panjang dan berotot dari mulut ke perut anda (Candida esofagitis). Apabila ini berlaku, anda mungkin mengalami kesukaran menelan atau merasakan seolah-olah makanan tersekat dalam kerongkong anda.

Pada mulanya, biasanya anda mungkin tidak dapat melihat tanda-tanda kandidiasis mulut. Bergantung pada punca penyakit, tanda-tanda dan simptom mungkin timbul perlahan-lahan atau secara tiba-tiba, dan ia mungkin berterusan selama beberapa hari, minggu atau bulan.

Sebagai tambahan kepada luka keputihan yang mudah dikenal pasti, jangkitan pada bayi mungkin menghasilkan masalah ketika makan, menjadi cerewet dan mudah marah. Mereka boleh menularkan jangkitan ke ibu mereka semasa menyusu. Jangkitan ini kemudiannya boleh berulang-ulang antara payudara ibu dan mulut bayi. Wanita yang payudaranya dijangkiti Candida mungkin mengalami tanda-tanda dan simptom yang berikut:

 Puting merah, sensitif, merekah atau menjadi gatal yang luar biasa;

 Kulit berkilat atau menggelupas pada kawasan sekeliling puting susu yang lebih gelap (areola);

 Kesakitan yang luar biasa semasa menyusu atau puting yang sakit antara tempoh menyusu;

 Kesakitan yang mendalam di dalam payudara.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Kandidiasis (seriawan) Mulut?

Biasanya, sistem imun anda akan berfungsi menangkis organisma berbahaya yang cuba menceroboh, seperti virus, bakteria dan kulat, sambil mengekalkan keseimbangan antara mikrob yang “baik’ dan “buruk’ yang biasanya menghuni tubuh anda. Walau bagaimanapun, kadang-kadang mekanisme perlindungan ini gagal, seterusnya meningkatkan jumlah kulat candida dan membolehkan jangkitan kandidiasis mulut terhasil.

Kandidiasis mulut dan jangkitan candida lain boleh berlaku apabila: sistem imun anda lemah akibat penyakit, disebabkan oleh ubat-ubatan seperti prednison, atau apabila antibiotik mengganggu keseimbangan semula jadi mikroorganisma dalam badan anda.

Penyakit dan keadaan berikut juga boleh membuat anda lebih mudah terdedah kepada jangkitan kandidiasis mulut:

HIV / AIDS: Virus kurang daya tahan manusia (HIV) – virus yang menyebabkan AIDS – merosakkan atau memusnahkan sel-sel pada sistem imun anda, menjadikan anda lebih mudah terdedah kepada jangkitan oportunis yang biasanya akan ditentang oleh tubuh anda. Serangan kandidiasis mulut berulang, bersama dengan simptom lain, mungkin menunjukkan tanda awal kekurangan imun, seperti jangkitan HIV.

Kanser: Jika anda mempunyai kanser, sistem imun anda berpotensi menjadi lemah dari penyakit dan juga dari rawatan seperti kemoterapi dan penyinaran (radiasi). Kedua-dua penyakit dan rawatan boleh meningkatkan risiko jangkitan candida seperti kandidiasis mulut.

Diabetes melitus: Jika anda tidak mengawasi diabetes atau penyakit itu tidak terkawal, air liur anda mungkin akan mengandungi kadar gula yang besar, seterusnya menggalakkan pertumbuhan candida.

Jangkitan yis pada faraj: jangkitan ini adalah disebabkan oleh kulat yang sama yang menyebabkan kandidiasis mulut. Walaupun jangkitan yis tidak berbahaya, jika anda hamil jangkitan kulat tersebut boleh menular ke bayi semasa bersalin. Akibatnya, bayi anda yang baru lahir boleh mendapat kandidiasis mulut.

Sebab-sebab lain termasuk:

Mengambil antibiotik, terutamanya dalam tempoh yang lama atau pada dos yang tinggi

Mengambil ubat kortikosteroid yang disedut untuk asma;

Memakai gigi palsu, terutamanya jika ia tidak muat dengan betul dan sesuai

Mempunyai kebersihan mulut yang tidak baik;

Mulut menjadi kering, sama ada disebabkan oleh masalah kesihatan atau apa-apa ubat yang anda ambil.

Merokok;

Mempunyai kemoterapi atau radioterapi untuk merawat kanser.

Faktor-faktor Risiko

Apakah yang meningkatkan risiko saya kepada Kandidiasis (seriawan) Mulut?

Terdapat banyak faktor risiko untuk kandidiasis mulut, seperti:

Pesakit bayi atau orang tua;

Mempunyai sistem imun yang lemah;

Memakai gigi palsu;

Mempunyai masalah kesihatan yang lain, seperti diabetes;

Mengambil ubat-ubatan tertentu, seperti antibiotik atau kortikosteroid yang dimakan atau disedut;

Menjalani kemoterapi atau radioterapi untuk kanser;

Memiliki keadaan yang menyebabkan mulut kering.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kandidiasis (seriawan) Mulut didiagnosis?

Doktor gigi anda boleh mendiagnosis kandidiasis dengan memeriksa mulut anda. Dia akan mencari sebarang tanda luka keputihan yang timbul di mulut, lidah, atau pipi. Dengan membersihkan luka-luka itu, ia akan mendedahkan kawasan yang kemerahan, sakit dan mungkin berdarah sedikit. Pemeriksaan mikroskopik tisu dari luka tersebut boleh mengesahkan diagnosis.

Kandidiasis yang merebak ke esofagus anda mungkin memerlukan ujian lain untuk membuat diagnosis. Ujian tersebut mungkin termasuk:

Mengambil kultur kerongkong dengan menyapu lelangit belakang anda dengan puting kapas yang steril dan mengkaji mikroorganisma yang ada di bawah mikroskop

Melakukan endoskopi pada esofagus, perut, dan usus kecil – memeriksa permukaan bahagian-bahagian ini dengan melalukan kamera bersama lampu yang terpasang di hujung tiub pada kawasan-kawasan ini

Mengambil X-ray esofagus anda

Bagaimana pesakit Kandidiasis (seriawan) Mulut dirawat?

Kandidiasis mulut biasanya boleh dirawat dengan ubat-ubatan antikulat. Walaupun tablet atau kapsul kadang-kadang digunakan, ubat ini biasanya datang dalam bentuk gel atau cecair yang dipakai terus ke dalam mulut anda (ubat topikal). Perlu diambil perhatian bahawa ubat topikal biasanya perlu digunakan beberapa kali sehari selama 7 hingga 14 hari, dan tablet atau kapsul biasanya diambil sekali sehari. Walaupun sesetengahnya boleh menyebabkan rasa mual (rasa tidak sihat), muntah, kembung, sakit perut dan cirit-birit; ubat-ubatan ini biasanya tidak datang dengan kesan sampingan. Doktor gigi anda akan mengesyorkan pendekatan rawatan khusus yang direka untuk anda berdasarkan umur anda dan punca jangkitan.

Sekiranya antibiotik atau kortikosteroid dianggap menyebabkan kandidiasis mulut ini, ubat – atau cara pengambilannya – mungkin perlu diubah atau dosnya perlu dikurangkan.

Sebabnya ialah kehadiran jangkitan candida dapat menjadi tanda kepada masalah perubatan yang lain, maka doktor gigi anda mungkin menyarankan anda mendapatkan rawatan dari doktor perubatan, supaya masalah kesihatan yang menjadi punca sebenar  dapat dirawat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kandidiasis (seriawan) Mulut?

Gaya hidup dan kaedah pengubatan sampingan yang berikut mungkin membantu anda mengatasi kandidiasis mulut:

Patuhi amalan kebersihan mulut yang baik: Berus gigi sekurang-kurangnya dua kali sehari dan flos sekurang-kurangnya sekali sehari.

Jangan gunakan terlalu banyak cecair pencuci mulut atau semburan: Gunakan cecair pencuci mulut antibakteria sekali atau dua kali sehari sahaja untuk membantu menjaga gigi dan gusi anda sihat. Penggunaan lebih daripada itu boleh mengganggu keseimbangan normal mikroorganisma di dalam mulut anda.

Membuat temu janji dengan doktor gigi anda secara teratur: Terutama jika anda menghidap diabetes atau memakai gigi palsu.

Mengurangkan jumlah makanan yang mengandungi gula dan ragi yang anda makan: Makanan seperti roti, bir dan wain menggalakkan pertumbuhan candida.

Jika anda merokok, berhenti mengambilnya dan tanya doktor atau doktor gigi tentang cara-cara untuk membantu anda menghentikan kebiasaan tersebut.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Bahaya Ambil Makanan Segera Semasa Iftar - #5 Pasti Buat Anda Menyesal!

Jika ditanyakan pada penulis, juadah berbuka puasa yang paling diminati sudah semestinya nasi putih bersama lauk-pauk tradisional masyarakat kita.

Namun, tahukah anda bahawa ada individu yang gemar mengambil makanan segera ketika iftar?

Kata mereka, makanan sebegini adalah cepat, mudah dan murah.

Ya, mungkin penyataan ini ada benarnya.

Namun, ketahuilah bahawa perbuatan ini sudah pasti akan mendatangkan bahaya terhadap kesihatan, lebih-lebih lagi jika diambil semasa waktu berbuka puasa!

Jom sama-sama kita baca artikel ini dengan lebih mendalam lagi!

Apa itu makanan segera?

Sebelum pergi dengan lebih lanjut, haruslah kita tahu serba sedikit mengenai makanan jenis ini terlebih dahulu.

Makanan segera adalah kategori makanan yang mempunyai tinggi kalori, gula, dan lemak tanpa disertai nutrisi bermanfaat seperti vitamin, mineral dan serat.

Antara contoh makanan jenis ini adalah ayam goreng, kentang goreng, burger, sosej dan macam-macam lagi menu yang kalian boleh perolehi dari rangkaian restoran makanan segera.

Ini bukanlah bermakna anda langsung tidak boleh mengambilnya.

Cuma tolong kurangkan kuantiti pengambilan makanan jenis ini terutamanya ketika bulan Ramadan.

Ini bahaya makanan segera ketika iftar!

Buat anda yang tertanya-tanya, ini kesan pengambilan makanan kategori ini terhadap kesihatan tubuh badan anda:

#1. Menambahkan berat badan

Bulan puasa semestinya akan menjadi
 tempoh paling sesuai untuk anda berusaha menurunkan berat badan
.

Pun begitu, sebaliknya yang selalu terjadi.

Impian untuk kurus hanya akan menjadi angan-angan.

Ini disebabkan oleh pengambilan makanan segera yang berlebihan semasa iftar dan juga sahur.

Makanan kategori ini telah melalui proses yang terlalu banyak sehingga nutrisinya hilang.

Selain itu, ia juga mengandungi banyak lemak trans serta tidak mengandungi sumber serat yang mencukupi.

Perasan tak, jika anda ambil makanan ini, anda masih lagi tidak kenyang walaupun sudah makan dengan banyak.

Kesannya, tubuh badan anda berisiko besar untuk menjadi gemuk atau buncit.

#2. Meningkatkan risiko rintangan insulin

Jika anda masih belum perasan, kebanyakan makanan segera mengandungi kandungan gula yang sangat tinggi sekali gus meningkatkan risiko diabetes jenis 2.

Bukan itu sahaja, terdapat kajian yang mengatakan pengambilan makanan kategori ini akan menyebabkan kerintangan insulin – punca kepada gula dalam darah menjadi tidak terkawal.

Buat anda yang belum tahu, insulin adalah sejenis hormon yang berfungsi menjaga kadar gula darah agar tetap normal.

Kegagalannya pula adalah punca kepada ketidaknormalan glukosa dalam darah.

Dalam erti kata yang lebih mudah, pengambilan makanan jenis ini boleh mengundang penyakit kencing manis.

#3. Meningkatkan risiko kegagalan jantung

Selain lemak trans, kebanyakan makanan segera juga mengandungi lemak tepu.

Kedua-dua jenis lemak ini berisiko meningkatkan kolesterol jahat yang dikenali sebagai LDL (low-density lipoprotein).

Ia akan menjadi pemicu lemak terkumpul dan tersekat pada saluran darah.

Dalam masa yang sama, ia juga akan menurunkan jumlah kolesterol baik yang dikenali sebagai HDL (high-density lipoprotein)

Akibatnya, ia akan mengakibatkan kewujudan plak kolesterol yang seterusnya akan meningkatkan risiko kegagalan jantung dan pelbagai lagi penyakit lain berkaitan dengan jantung.

Inginkan jantung yang lebih sihat? Jangan ambil makanan segera ketika iftar.

#4. Melambatkan proses metabolisme

Proses metabolisme adalah penting untuk memecahkan nutrisi menjadi komponen yang lebih kecil untuk keperluan tubuh badan kita.

Ia adalah proses yang sangat penting untuk membakar kalori.

Pengambilan makanan segera pula dikatakan akan membuat proses metabolisme menjadi lebih lambat.

Ini disebabkan kekurangan tenaga yang dikeluarkan jika hendak dibandingkan ketika makan makanan yang sihat.

Harus kita tahu bahawa berpuasa akan menyebabkan metabolisme menjadi lambat.

Ditambah dengan pengambilan makanan kategori ini ketika iftar atau sahur, ia tidak akan membantu anda.

Kesannya, berat badan anda tidak dapat dikawal dan impian untuk diet punah begitu sahaja.

#5. Makanan segera menyebabkan ketagihan

Terkejut? Ya, makanan segera memang boleh menyebabkan ketagihan.

Menurut Dr. Vijaya Surampudi yang bertugas di University of California di Los Angeles, makanan kategori ini akan menyebabkan ketagihan akibat 4 bahan yang terdapat di dalamnya iaitu lemak, garam, gula, dan kafein.

Bahan ini seterusnya akan menjadi pemicu kepada perembesan dopamin – salah satu hormon yang memberikan rasa gembira dan bahagia.

Sensasi inilah yang membuat anda sukar untuk berhenti memakannya.

Cuba bayangkan anda makan dengan banyak jenis makanan ini ketika iftar atau sahur?

Sudah pasti ia akan membuat kalian makan lebih banyak sehingga hilang niat untuk diet yang seimbang.

Kesannya, ia bukan sahaja akan membuat berat badan meningkat malah membuat kalian malas untuk beribadat.

Jadi, pilihlah juadah berbuka puasa dengan baik. Sebaiknya,
bersederhanalah ketika iftar dan sahur pada bulan mulia ini
.

Hello Health Group
 tidak menyediakan nasihat perubatan, diagnosis, atau rawatan.


Tak Tahan Hidung Gatal Sebab Resdung, Boleh Ke Jika Terus Beli Ubat Di Farmasi Sahaja?

Jika anda kerap mengalami simptom alergi rhinitis, anda boleh mendapatkan rawatan resdung yang bersesuaian secara
over-the-counter
 (OTC). Ini bermaksud, anda boleh pergi ke farmasi berdekatan untuk mendapatkan ubat untuk rawat resdung yang dialami.

Malah, kebanyakan ubat yang boleh didapati secara OTC adalah selamat dan mudah untuk dibeli.

Walau bagaimanapun, mungkin sukar untuk pengguna kali pertama menentukan apakah ubat yang terbaik bagi merawat simptom resdung yang dialami.

Oleh sebab itu, ada risiko untuk pesakit membeli ubat yang salah jika mereka pergi ke farmasi tanpa sebarang pengetahuan tentang penyakit resdung atau
alahan rhinitis yang mereka alami.

Jadi, sebelum anda membeli ubat di farmasi bagi rawatan resdung, pastikan anda berjumpa dahulu doktor untuk sesi konsultasi ya.

Baca lebih lanjut tentang Alahan
di sini.

Bagaimana ubat rawatan resdung OTC berfungsi?

Ubat yang anda beli di farmasi boleh merawat resdung yang dialami melalui dua cara. Pertama, ubat tersebut akan menghalang histamin daripada mencetuskan sebarang tindak balas alahan.

Untuk pengetahuan anda, histamin merupakan sejenis hormon yang membuatkan anda mengalami simptom seperti
hidung dan mata berair
 atau bersin selepas terdedah kepada alergen.

Ubat ini turut dikenali dengan nama antihistamin yang boleh membantu anda untuk melawan simptom yang berlaku ketika anda mengalami reaksi alahan.

Cara kedua pula adalah dengan menahan sistem imun daripada melepaskan histamin ke dalam badan. Selalunya, ubat jenis kortikosteroid bertindak dengan cara ini.

Namun, kedua-dua ubat ini mungkin perlu digunakan bersama
untuk rawatan resdung yang paling efektif.

Rawatan resudng: Antihistamin untuk melegakan alergi rhinitis

Kepada pesakit resdung atau alergi rhinitis yang mengalami simptom seperti gatal mata, bersin atau hidung berair, antihistamin mungkin merupakan ubat OTC yang sesuai untuk anda.

Antihistamin juga bagus untuk mereka yang inginkan kelegaan pantas.

Walau bagaimanapun, untuk pengguna pertama kali, antihistamin boleh menyebabkan kesan sampingan seperti mengantuk dan rasa keliru yang
berisiko untuk membuatkan pesakit terjatuh.

Oleh sebab itu, sebelum anda membeli antihistamin di farmasi, pastikan anda rujuk dulu kepada ahli farmasi yang bertugas. Malah, sebagai pembeli, anda juga mungkin keliru untuk memilih kerana dosnya yang pelbagai.

Penggunaan kortikosteroid untuk rawat resdung

Jika antihistamin tidak dapat melegakan simptom anda, anda boleh menggunakan
semburan kortikosteroid
 untuk kesan yang lebih kuat.

Memetik kenyataan Dr. Ahmad Sedaghat daripada laman sesawang
Harvard Health Publishing
, semburan kortikosteroid lebih berkesan jika dibandingkan dengan antihistamin lebih-lebih lagi untuk
merawat hidung tersumbat.

Walau bagaimanapun, tidak seperti antihistamin yang boleh memberikan kelegaan pantas, semburan kortikosteroid makan masa selama 2 hingga 4 minggu sebelum kesannya benar-benar boleh dirasai.

Jika anda sedang mengalami simptom alergi rhinitis yang teruk, semburan kortikosteroid mungkin tidak dapat membantu anda.

Walau bagaimanapun, semburan ini amat berguna untuk mereka yang mengalami
alahan bermusim.

Bila anda perlu berjumpa doktor bagi rawatan resdung?

Menurut Dr. Sedaghat, jika ubat OTC yang anda cuba tidak melegakan simptom anda atau membuatkan anda mengalami kesan sampingan yang tidak diingini, sudah sampai masanya untuk anda berjumpa dengan pakar ENT (
ear, nose, and throat
).

Hanya pakar sahaja yang boleh mengenal pasti ubat apa yang sesuai untuk anda. Malah, untuk rawatan resdung, mereka juga boleh menentukan dos yang sesuai bagi masalah resdung yang anda alami.

Kadangkala, doktor akan memberi preskripsi ubat yang dikenali sebagai
leukotriene inhibitor
untuk rawat resdung
. Ubat ini boleh menghalang kesan sampingan alahan yang datang daripada sejenis bahan kimia yang dikenali sebagai
leukotrienes
.

Walau bagaimanapun, itu tidak bermaksud ubat OTC tidak bagus atau tidak dapat melegakan simptom resdung.

Untuk kebanyakan orang, ubat tersebut masih lagi berkesan untuk membantu mereka bernafas dengan lebih mudah.

Malah, antihistamin dan semburan kortikosteroid juga boleh melegakan simptom alahan rhinitis jika diambil dengan betul.